text:
The content originally appeared on: Diario
Ministro Maduro ta informa riba ‘Plan di Impuesto 2023’:
ORANJESTAD (AAN): Durante un conferencia di prensa e siman aki, Minister di Finansa a tuma nota di e critica cu Asociacion ATIA a lansa riba e ‘Plan di Impuesto 2023’ den cual ta purba bagatalisa e beneficio cu e cambionan fiscal aki ta trece cun’e.
Aunke ta e libertad di ATIA pa duna su opinion, toch ta hopi lamentable cu ATIA ta djies lansa critica y no ta ni sikiera para keto pa observa kico e cambionan aki ta bay significa pa esnan mas vulnerabel den comunidad manera, por ehempel, esnan cu salario mas abou y e pensionadonan.
Kizas pa ATIA e no ta importante, pero pa Gobierno si e ta importante pa esnan mas vulnerabel den comunidad haya un alivio pa e situacion di inflacion creciente cu mundo y Aruba ta aden. Den e bida aki, bo no por tin e mundo pa bo so y pesey ATIA tambe por yuda trece alivio den comunidad.
Pakete di compensacion tin alivio aden pa esnan cu mas mester di dj’e
E ‘Plan di Impuesto 2023’ ta contene un pakete di compensacion individual ta baha e tarifa di tur categoria di impuesto di entrada cu 2%, ta subi e suma liber di impuesto (belastingvrije voet) di 28168 pa 30000 Florin, ta separa cobransa di impuesto riba entrada di pensioen di biehes di SVb, ta subi reparatietoeslag di pensionado di SVB cu 45 Florin pa nan por haya 170 Florin pa luna. E cambionan aki ta trece beneficio y alivio na esnan mas vulnerabel den comunidad.
E subida di belastingvrije voet ta trece cun’e cu un total di 36.161 persona no mester paga impuesto riba nan entrada. Ta trata aki di un alivio cu esnan cu ta gana menos di 2500 Florin ta haya. Door di baha e tarifa di impuesto den tur categoria cu 2%, esaki tambe ta trece alivio. E pakete individual ta costa caha di Gobierno un total di 28,6 miyon Florin.
E alivio di baha e peso fiscal riba entrada ta costa Gobierno 14 miyon Florin. E alivio pa nos grandinan den comunidad door di separa e cobransa di impuesto riba pensioen di biehes di SVb ta costa Gobierno 1,6 miyon Florin. Brinda alivio pa pensionado di SVb hisando pago di reparatietoeslag na 170 Florin pa luna, ta costa Gobierno 13 miyon Florin. Pues ta un alivio di casi 30 miyon cu ta worde duna via e ‘Plan di Impuesto 2023’ di cual casi 15 miyon ta bay pa duna alivio na nos grandinan den comunidad. Ta con ATIA por bagatalisa y critica e alivio aki pa nos grandinan cu a traha fundeshi pa Aruba?
Mas entrada ta paga mas impuesto: ATIA a lansa critica tambe riba e sistema fiscal di cobransa di impuesto riba entrada lubidando cu den e sistema fiscal di nos Pais, esnan cu tin mas entrada ta paga mas na impuesto. Di e manera aki e schoudernan mas hancho ta wanta e peso pa esnan cu ta mas zwak para den comunidad. E pakete di compensacion individual ta brinda un alivio na tur esnan cu ta cobra un salario bou di 10.000 Florin pa luna
Esnan cu un schouder mas hancho cu ta conta cu un salario mas halto cu 10.000 pa luna ta aporta pa asina por brinda e alivio aki pa e schoudernan mas zwak den comunidad. Kizas pa ATIA e no ta un punto di preocupacion, pero pa Gobierno si e ta un responsabilidad pa esnan mas vulnerabel ricibi mas tanto un alivio ora di haci cambionan fiscal.
Gobierno a traha gasto pa yuda ATIA tambe: E ‘Plan di Impuesto 2023’ ta dirgi riba e mehoracion di Aruba su finansa publico y pesey ta conta tambe cu un subida di tarifa di BBO na 7%. E entrada extra aki ta necesario pa por cubri e gastonan extra cu Gobierno a haci pa por a brinda, entre otro, yudansa pa sobrepasa COVID-19.
Por ehempel, di e 916 miyon Florin cu Gobierno a presta for di Hulanda, un gran parti a bay pa yuda comercio tene nan empleado na trabao door di cubri un maximo di 60% di nan salario. Ta gasto cu Gobierno a haci pa yuda ATIA su miembronan tambe keda activo den economia di Aruba. Pesey door di simplemente lansa e critica bisando cu Gobierno tin di baha gasto pa por duna mas alivio, ATIA ta malinforma comunidad.
Gobierno a baha su gastonan cual a resulta den un bahada grandi den deficit den e ultimo 3 añanan. Recientemente IMF tambe a indica cu Aruba su gastonan ta bou di e nivel regional. Sinembargo Aruba tin un realidad financiero cu despues di COVID 19 a bira pio y cu no ta permiti pa Gobierno por brinda un alivio mas grandi na e momentonan aki.
ATIA tambe por yuda trece alivio: Aruba mester di nos tur pa recupera. Gobierno di su parti ta introduci cambionan fiscal den e ‘Plan di Impuesto 2023’ cu ta contene pakete di compensacion individual y pa negoshi conforme e realidad financiero di Aruba. ATIA como un organizacion cu ta forma parti di comunidad, tambe por yuda trece alivio pa esnan mas vulnerabel den comunidad door di, por ehempel, apoya y bay di acuerdo cu subida di salario minimo na bienestar di un grupo grandi di trahador den comunidad.
No mester perde foi bista cu ta e mesun trahador ey ta yuda carga e negoshi di tur miembro di ATIA. Den e dianan nos dilanti nos lo mira si ATIA tambe lo uni su mes na e esfuersonan di Gobierno pa brinda alivio na comunidad of lo simplemente para na banda pa critica.


c: text/html

text:
Outismo: Un Par Di Karakteristika I Teps
Outismo ta wordu diagnostica dor di un sikiatra of sikologo di GGZ. Hendenan cu outismo ta prosesa informashon den nan kabes di un otro manera.
Un par di karakteristika di outismo ta:
- • Nan no ta tene kuenta ku otro hende
- • Ta tuma kos den sentido literal (letterlijk)
- • No por of ke kontakto ku otro hende
- • Ta kosta nan masha pa wak hende den nan wowo
- • Angustia
- • Torpesa sosial (Sociale onhandigheid)
- • Ta prosesa informashon poko poko
Un par di teps con pa anda cu un autista:
- • Tene na kuenta cu tur autista no ta e mesun cos
- • Struktura, struktura, struktura
- • Enkarga nan ku tareanan chikitu i kla (duidelijk)
- • Paga tinu ku hasi wega, paso nan ta tuma cosnan literal (letterlijk)
- • Duna nan tempu pa pensa
- • Duna nan spikashon di reglanan, afspraaknan, etc

robotstxt: allowed

filter: keep


text:
ORANJESTAD,Aruba
Parlamentario Endy Croes ta lamenta masha hopi mes e weganan politico cu partido AVP a escoge pa hunga mei mei den un crisis mundial.
Ta un realidad cu Mundo henter ta paralisa pa e Corona Virus tambe jama Coved-19. E virus cu a inicia na Wuhan China a ataka mundo henter y a bira un pandemia cual na un manera violento sin presidencia a percura pa mas di 2 miyon hende worldwide cu a wordo infecta y mas di 125.000 morto. Merca ( USA) tin mas di 25 mil fayesido mientras Italia cu 21000, Spaña 18000, Francia 15000 y Hulanda, Belgie y Alemania tur mas cu 3000 fayesido. Esaki ta pa refleha e e seriedad di e Virus aki cu a cambia nos manera di biba den corto tempo y alaves realisa cu no ta momento pa hasi weganan politico.
Gobiernonan rond mundo man na cabez:
Corona Virus a ocasiona cu Gobiernonan rond mundo ta man na cabez. Ningun pero ningun experto tin un contesta concreto kiko lo ta e efecto final di e virus aki, ki dia nos lo por tinie bou control y cuanto esaki lo costa mundo henter. Tur gobiernonan y expertonan ta enfocando riba salud di nan pueblo na promer lugar con por combati y gana e bataya aki contra un oponente cu Bo no por ni mira cu bo wowonan. Na di dos lugar gobiernonan ta kibra cabez kiko ta e mihor ayudo pa brinda pueblo y con lo mester hasi esaki na e momento cu mas pueblo mester di dije. E no ta un tarea facil y tur esnan den frontline casi no ta drumi y e Team di Crisis ta trahando around the clock tras di Liderasco di Promer Minister Evelyn Wever Croes y henter su elenco di Ministernan y proficionalnan.
Parlamentario Endy Croes ta mantene AVP responsabel pa disturbio:
Parlamentario Endy Croes ta splika cu e no kier trese polemica y ta keda enfoca riba e hende y e ayudo cu pueblo tin mester. Cos ta bay bira mas pisa y nos mester tey pa otro. Ta momento pa mustra solidarismo un pa cu otro. E Parlamentario ta lamenta masha hopi con Mike Eman y AVP ta usa e crisis aki pa hunga cu sentimiento y dolor di pueblo. Mike Eman ta usa e momentonan aki pa inicialmente purba sali den nomber di un Lider sin funcion unda te hasta a usa e situacion di salud di su casa ( na kende nos ta desea beterschap) pa hunga cu sentimento di pueblo purbando di gana simpatia. Despues Mike Eman kende a escoge “willens en weten” pa keda pafor di Parlamento tracionando su votadornan a bin cu un speech nacional. Den nomber di ken y bou ki funcion? Awor nos por a tuma nota e tendencia pa cende candela y hasta ataka auto di Brandweer na manera masha baho. AVP ta responsabel y historia a demostra nan modus operandi: Historia ta scirbi riba baranca. Por corda con AVP a mara nan hendenan na cadena dilanti Parlamento pa crea desturbio, por corda con activistanan di AVP na inicio di Caya Betico Croes a sera Caya Betico Croes na cadena y a basha masha hopi sushi den henter e caya. Por corda con activistanan di AVP a saca curpa di Libertador Betico Croes for di su kelder. Por corda con activistanan di AVP a sinta bati weya dia Mike Eman a haña un KB riba su nomber y a tira auto di Gobernador cu ijs y webo. Asina tin hopi prueba mas di e nivel di AVP. Por tuma nota recien di un activista di AVP kende no a perde salario pero pa complase Mike Eman kende probablemente a duna e instrucion a bati weya den Bushiri tresiendo disturbio mei mei den un crisis. Pues Polisnan no mester buska leeuw pero solamente vigila activistanan conosi di AVP y pronto lo saca e puzzle cu ta AVP ta paga hende pa bati weya, cende candela y mei mei di un crisis mundial crea disturbio den un Pais pa purba saca probecho politico.


text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Solito (RCA)/Sero Blanco cu dia 31 te cu 4 augustus 2017 lo bay cera e caminda parcialmente pa asfalta.
E caminda cu lo wordo asfalta lo ta di Solito/Kamerling Onnestraat 44 pa Sero Blanco 263.
Lo indica e ruta alternativa cu baricadanan y borchinan di aviso y e orario di ceramento lo ta di 7’or di anochi pa 3’or di marduga tur cuatro anochi.
En conexion cu e trabounan menciona Departamento di Obra Publico ta pidi pa tene cuenta cu e inconveniencianan cu lo por surgi pa cual nos ta pidi nos disculpa.


text:
Gobierno di Aruba a ricibi e conseho di Raad van State riba e leynan di Reino di COHO y RAFT diabierna ultimo for di secretario di Estado Knops. Secretario di estado Knops a ricibi e consehonan un siman prome, pero a haya ta prudente pa no manda nan pa Gobierno di Aruba te ora cu papia cu e gobiernonan riba posibel procedura pa encamina.
E reunion aki a tuma luga dia 18 di maart, dia di Himno y Bandera, hunto cu premiernan di Corsou y Sint Maarten. Y den e reunion ey a haci palabracionnan tocante e procedura cu lo encamina awor.
Consecuentemente a manda e consehonan pa Gobierno di Aruba.
𝗦𝗜𝗚𝗨𝗜𝗘𝗡𝗧𝗘 𝗣𝗔𝗦𝗢𝗡𝗔𝗡
Siguientemente lo cuminda deliberacionnan intenso riba e contenido di e Conseho di Raad van State. E deliberacionnan aki lo tuma luga tras di porta cera, pasobra e reglanan pa cu consehonan di Raad van State ta stipula cu no por publica un conseho di Raad van State te ora cu e ley mes wordo entrega na Parlamento.
Mirando e interes grandi cu ta envolvi, a palabra cu lo pone prioridad na esaki. Despues cu Conseho di Minister di Reino trata esaki, lo comparti e texto di e ley y e conseho di e paisnan.
𝗥𝗔𝗔𝗗 𝗩𝗔𝗡 𝗔𝗗𝗩𝗜𝗘𝗦Gobierno di Aruba a ricibi tambe e consehonan di nos Raad van Advies riba e COHO y RAFT, y esakinan lo wordo uza tambe den e negosacionnan proximamente.
𝗧𝗘𝗔𝗠 𝗡𝗘𝗚𝗢𝗖𝗜𝗔𝗗𝗢Gobierno di Aruba ta preparando e team tecnico cu lo negocia hunto cu Corsou, Sint Maarten y Hulanda.


text:
Dangui
Oduber
Candidato #3
Ken ta Danguillaume (Dangui) Oduber
Mi nomber ta Danguillaume Pierrino Oduber, nací 13 di Juli 1978, casa cu sra. Naliza Oduber Faarup, tata di dos yiu homber chikito, Zidane y Zander Oduber. Mi a bay scol basico na Madiki, Colegio Bon Bini, scol secundario La Salle College y Colegio Arubano. Despues mi a continua cu mi estudio di “Management Economie en Recht” na Hoge School "In Holland" na Rotterdam na unda mi a gradua como “Bachelor in Economics, den Management Economics & Law”, na 2005.
Desde mi infancia mi a gusta deporte y a practica e deportenan di tennis, futbol, baseball y atletismo. Deporte a siñami hopi disciplina cu a yudami den mi desaroyo. Mi a bira campeon di tennis den categorianan sub 14, sub 16 y sub 18 y na varios ocasion a representa Aruba den exterior. Den futbol mi a forma parti di e orguyonan di Noord, Bubali, pa varios aña. Mi a hunga futbol den varios seleccion di pais Aruba. Pa bo por tin un mente sano, bo mester tin un curpa sano. Deporte ta hopi importante den desaroyo di un ser humano.
Carera profesional
Despues di a termina mi estudio na Hulanda mi a cuminsa mi carera profesional na HDI Verzekeringen NV. Esaki ta un compania di seguro na Rotterdam. Na Hulanda mes mi a traha despues na Nationale Nederlanden den departamento di kleine maak- en beleggingen. Despues di e experiencia aki mi a bolbe bek Aruba caminda mi a labora pa shete aña na Setar N.V., for di 2006 pa 2013. Pa 5 aña largo mi a ocupa e funcion di “traffic and routing analyst” den departamento di “traffic & business”. Mi a sigui desaroya mi carera profesional como cordinador di “inkoop en logistiek” y despues como supervisor di departamento “inkoop en logistiek”.
Entrada den politica
Na aña 2013 mi a drenta e arena politico y bira candidato di e prestigioso partido Movimiento Electoral di Pueblo (MEP). Mi escogencia pa drenta politica ta pa motibo cu mi no por a permiti mas mira nos pais bai den un direccion caminda nos futuro generacion ta wordo neglisha, lubida, endeuda y lo haya nan mes confronta cu hopi problema den futuro. E diferencia entre rico y pober no mag sigui crece pa motibo di decisionnan di preferencia politico. MEP semper a scoge pa un pais caminda e rikesa ta wordo parti honestamente. Esnan cu menos entrada mester por bai dilanti segun e desaroyo economico di nos pais. Hobennan mester ser brinda e oportunidad y sosten den tur nivel di educacion (y tambe na e hobennan cu a bai sigui nan estudio den exterior pa asina motivanan pa bin bek nan pais pa yuda nos isla progresa). Mi lo desea di crea un generacion progresivo, innovativo caminda tur hende lo forma parti di dje. Mi kier crea oportunidadnan igual pa un y tur na Aruba.
Mi a sinti e yamada y e compromiso pa traha pa e progreso di e pais aki y kier lucha pa e porvenir di nos futuro generacionnan. Mi kier mira cambionan progresivo caminda tin participacion di tur hende den e comunidad aki. E movecion aki ta inclui proyectonan cu lo hiba Aruba den un etapa caminda transparencia lo prevalece y e pueblo ta goberna hunto cu MEP y bin cu e miho ideanan pa e “start-up” di un Aruba progresivo y renoba.
Mi ta forma parti di MEP pasobra mi ta kere den e partido aki y mi kier yuda nos pais y yuda esnan den necesidad.


text:
E personal di Clinica di Dialyse a duna un anochi di informacion den John Wesley Auditorium. Aki esunnan cu a presenta por a haya diferente informacion di dialisis y con pa evita esey.
Rachel Kraaijvanger, manager di Clinica di Dialyse, a splica cu siman pasa Methodist Church a tuma contacto cu clinica di dialyse puntrando p’e programa cu nan ta bay rond cu ne di Anochi di informacion tocante riñon pa bay pariba cerca nan. E programa tabata cla caba y a mira kendenan por a bay p’asina por a tene e anochi informativo na John Wesley Auditorium. A conta cu presencia dje nurse, trahado social, dietista, Kock Optica y dokter.
Pa esunnan di Clinica di Dialyse tabata un honor cu e misa a acerca nan. Nan tabata contento di por sali y drenta pueblo pa duna informacion, pa conscientisa pueblo mas. No solamente pa biba salud, pero tambe kico tur mester paga tino cu ne p’asina ey cuida e dos riñonnan. Nan tin pashent cu a bay Hulanda pa transplante di riñon y e ta algo precioso. E ta algo precioso cu por pasa, pero no ta tur hende tin e suerte ey pa haya un transplante. El a splica cu por biba c’un riñon, pero e ta conseha pa cuida nan mas cu por.
E solicitud special cu nan a haci tabatin di haber cu un lectura, asina John Fraser, tesorero di MCCA Men Aruba Circuit, a indica. Pero prome cu e lectura, nan a pasa n’e parti di presion, colesterol, check peso. Tur e cuater cosnan aki nan por a haci test prome. El a sigui indica cu tabatin diferente grupo di hende cu a haci esey pa nan y despues a sigui cu e parti informativo.
El a haya esaki uno hopi bon. Pa loke tabata e interes esaki tabata uno hopi bon. E ta haya cu e interes tabata t’ey y hopi di nan mester check e salud, specialmente despues di post covid unda mester tene cuenta cu tur cos. Esey ta e motibo cu a dicidi di haci e anochi di informacion.
Pa mas lesa TREMPAN.COM.


text:
Kralendijk- Awe 9 di mart 2021 tin 129 kaso aktivo di Covid-19 na Boneiru. Un kaso aktivo ta bishitante di Boneiru. E otro kasonan aktivo ta trata habitante di Boneiru.
Di e 53 personanan ku a tèst ayera, 23 a resultá di ta positivo. Shete (7) hende a rekuperá di Covid-19.
Tin aktualmente 2 persona hospitalisá pa motibu di Covid-19. Esaki ta 1 kaso mas kompará ku ayera.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Comercio tambe lo haya un boost den e temporada di fin di aña
E temporada mas dushi di aña ta acercando y nos comunidad como costumber ta probecha e dianan di fin di aña pa haci compras y un biaha mas disfruta di e ambiente cu ta wordo ofreci den centro di nos ciudadnan. Prome Minister Evelyn Wever-Croes, a duna un resumen hopi elabora riba e proyectonan pa trece bida bek den centro di nos ciudadnan, esta San Nicolas y Oranjestad. Pa haci e trabounan mas eficiente, Gobierno di Aruba a institui e plataforma AREA pa asina trece bida bek den nos centro di ciudadadnan.
Den e luna di juni a instala un Steering Committee cu ta conta cu participacion di Camara di Comercio, ATIA, ATA. E Steering Committee, entre otro, tabata tin e tarea pa trece hunto 2 task force, un pa Oranjestad y un pa San Nicolas, pa asina cuminsa cu e proceso di desaroya un plan pa e ciudadnan aki, pero tambe atende cu quick-wins, kico ta loke nos por haci riba termino cortico.
Por a tuma nota di diferente anuncio riba tereno di maneho entre otro, Minister Chris Romero a anuncia e maneho nobo di parkeo na playa: e oficina di Turismo na San Nicolas cu lo habri bek cu mas innovacion; e concepto nobo di Island Fest cu Minister di Turismo lo elabora mas riba dje; tambe trabounan ta tumando luga pa amplia e acceso na WIFI den centro di Playa y San Nicolas. Esakinan ta djis par di ehempel di quick wins pa por trece bida bek cu ta canando den paralelo cu e plan pa termino largo.
E task force’nan ta consisti door di diferente persona kendenan ta activo den e ciudadnan aki, como tambe, comerciante, entrepreneurs, personanan cu background financiero, esnan den mundo creativo y tambe academic. Prome Minister a expresa cu e ta sumamento agradeci na e Task Forces y Steering Committee pa nan dedicacion y trabou voluntario pa por mira bida bek den nos centronan di ciudad.
E ultimo lunanan aki tabata tin diferente reunionnan cu stakeholders y hunto ta desaroyando un plan di accion. Den luna di november Gobierno lo duna un resumen di e desaroyonan y tambe lo introduci e miembronan di e Steering Committee y di e Task Force’nan di Area.
Pa Centro di ciudad Oranjestad, Caya G.F Betico Croes lo bin actividadnan di fin di aña. Pronto lo publica un “Live Calendar” di evento. E calendar aki lo duna tur informacion di actividadnan cu lo tin den caya di awo te cu fin di aña pa asina trece bida bek y tambe duna comercio un boost cu e periodo importante aki cu ta den porta.
Señora Lindy Croes a wordo apunto como e persona cu ta encarga cu eventonan pa Area Oranjestad. Lindy ta coordinando e trabounan pa haci e eventonan aki un realidad. Lindy lo percura pa tur informacion yega di cada actividad cu tin plania.
E prome actividad grandi lo ta dia 2 di november na unda na un forma festivo lo cende e lusnan di Pasco bou animacion musical cu canticanan di Pasco. Prome Minister ta extende un invitacion cordial na henter Aruba pa bini hunto cu famia pa asina hunto yama bon bini na e temporada aki di Pasco den nos centro di ciudad Oranjestad. Pronto lo brinda mas informacion pa cu e evento di di inauguracion di, “City of Lights”.
Prome Minister Evelyn Wever-Croes: “Laga nos imagina pa un rato, awe nochi, Caya G.F Betico Croes ta keto y sin ambiente. Pero entrante 2 di November, ta bay tin luznan di Pasco, Musica di Pasco, Fontijnnan ilumina, caya tiendanan y decora, famianan ta cana contento, tiendanan habri te laat pa brinda esnan cu ta traha oportunidad pa haci nan compras. Asina aki, Gabinete Wever-Croes ta trece bida bek den centro di Oranjestad den e temporada di fin di aña”.


text:
ORANJESTAD,Aruba
E candela a wordo sendi intencionalmente diadomingo, 12 di januari 2020, pa mas of menos 11’or pa 12’or di anochi. Recherche di Santa Cruz ta desea di papia cu tur hende ku por a mira algo riba e dia aki of cu pa casualidad por sa algo cu lo por yuda cu e investigacion.
Tambe recherche di Santa Cruz ta desea di papia cu personanan cu durante e fecha ey, tabata den vecindario di scol Cacique Macuarima y cu por a mira algo cu por yuda solucciona e kimamento aki.
Riba e portret por mira un auto, probablemente un Toyota Agya, cu tabata para dilanti di e school durante di e candela. E ocupantenan por ta posibel testigo valioso di e caso aki. E peticion ta pa e personanan aki por acudi na recherche Santa Cruz.
Pa cu e sospechosonan por wordo mira ku un tin un postura cortico y e otro cu un haltura un poco mas largo. E sospechoso cortico ta bisti den un ‘hoody’. Bou di e hoody e tin un otro shirt y e tin un carson cortico. E sospechoso cu haltura mas largo ta lomba sunu y e tin un carson cortico bisti. Probablemente ela pasa su T-shirt over di su cabez. Riba su lomba por mira un prenda/joya. Probablemente e ta un cruz di un Rosario.
Si un hende ta reconoce e personan aki of ta reconoce e auto, of bo tin conocemento di algun informacion di e incidente aki, bo ta wordo suplica pa presenta na recherche Santa Cruz, of pa tuma contact cu polisnan di Recherche Santa Cruz na number di telefoon 527-2927, of via e-mail: dar4@kparuba.com.


text:
Parlamentario, drs. Mervin Wyatt-Ras ta felicita tur ser femenino y nan famia ariba dia internacional di hende muhe. Ariba e dia aki ta celebra e lucha, logronan y retonan pa derecho igual di hende muher.
Dia internacional di hende muher a ser organisa ya caba desde anja 1909 na New York. Despues di esaki delegadonan di Alemania Clara Zetkin, Kate Duncker y Paula Thiede a propone durante conferencia di e organisacion Socialista Internacional pa organisa un Dia Special di Hende Muhe anualmente.
Na anja 1975 Nacionnan Uni a cuminsa celebra dia internacional di hende muhe den e anja special dedica na e ser femenino.Mundialmente por bisa aunke tin cambionan positivo legislativo como laboral y den posicionnan cu hende muher ta ehecuta, tog tin retonan mundial.
P.e. te ainda mundialmente tin 132 miyon di mucha muhe cu no ta bai skol, tin 12 miyon mucha muhe cu ta casa prome cu 18 aña (child brides) y 1 di cada 5 mucha muhe tabatin experencia cu violencia sexual.
Logronan local ta entre otro cambio di leynan pa hende muher por vota y mas pago igual, leynan pa proteccion contra di abuso sexual y ley di verlof ora di embaraso y parto. A bira posibel pa mas mucha muher por studia na univerdidad y por ocupa diferente posicion cu antes tabata ser ocupa solamente pa hende homber, manera e.o. docente/profesor, polis, militar, marina, empresario, contratista, dokter, hues, procurado general, politico, parlamentario, presidente of hefe di diferente entidad y instancia.
Nos partido por ta orguyoso di tin politiconan femenino riba lista, ministernan, parlamentarionan, presidente di parlamento. Un digno primera dama y a nombra alabes un gobernado interino femenino.
Por constata sinembargo cu aunke tin hopi cambio tanto legislativo como den funcionnan ta keda cu mester mas. Mester cu hende muher tin mas salario igual pa e mesun trabou cu hende homber.
Mester cu mucha muhernan ta caba skol y tin un diploma di skol secundario y di universidad. Mester mas proteccion pa mucha muher y hende muher contra di violencia y abuso sexual. Mester sigui traha na cambio di mentalidad den cual e hende muher ta ser respeta den tur sentido di palabra.
Mester sigui traha pa hende homber por asumi mas responsabilidad pa cu su yiunan y su famia. Educacion na cas mester ser carga dor di ambos mayor. Tur esakinan ta cambionan necesario. Mundialmente tema di e aña aki pa loke ta dia internacional di hende muhe ta “skohe pa desafio”.
Segun Wyatt-Ras: “Ami, abo, nos tur, mester considera cambio como un desafio”.
Nos mester skohe pa desafia stereotipo cu mucha muher ta bunita so, keto, gusta yora y ta sweet. Mucha muher y hende muher por hopi mas cu esey.
Hende muher mester lanta para enbes di sinta. Hende muher mester papia cu bos halto enbes di ta silencioso cu un smile nervioso. Hende muher mester traha cana bai padilanti enbes di keda skondi den huki patras. Hunto cu sernan masculino lo por logra un sociedad mas inclusivo den cual tin derecho igual pa hende homber y hende muhe sin discriminacion algun.


text:
Oranjestad – Guilfred Besaril parlamentario pa partido Mep den staten di Aruba a conversa cu e sindicato di mas grandi di polis na Hulanda,e la hiba conversacion tambe cu un di e arquitectonan pa loke ta control di calidad pa loke ta trabow di polis y husticia na Hulanda y pa sera e cuadro di bishita e la hiba conversacion cu e president di e comision di husticia y seguridad di Hulanda pa loke ta parlamento. E bishita nan aki den diferente conversacion unda Aruba ta para na e momentonan aki pa loke ta husticia engeneral y gobernacion.
Sigi scucha via nos Player:


text:
E Responsabilidat ta mutuo. Di gobièrnu i pueblo. No laga desepshon dominá. Sinta man krusá no ta opshon. Cabaron que duerne, se lo lleva na coriente
Miembro Trabou Pa Kòrsou TPK, Abigaïl Mahalja Boelijn
E Responsabilidat ta mutuo. Di gobièrnu i pueblo. No laga desepshon dominá.
Sinta man krusá no ta opshon. Cabaron que duerne, se lo lleva na coriente
Trabou pa Kòrsou TPK a tuma nota ku tin hopi reklamo den nos pueblo riba e gobernashon aktual. Tarea di un gobièrnu ta pa kuida su pueblo den tur sentido.
Nan ta polítikamente responsabel pa:
- Atendé pobresa, salú i sòru pa kuminda saludabel i pagabel pa pueblo.
- Enseñansa ekivalente na kada hende su nivel di sabiduria.
- Krea posibilidat pa pueblo haña konosementu riba otro areanan di bida
- Ekonomia aktual, di futuro i krea oportunidat pa empleo
- Kada suidadano tin un bida sosialmente stabil.
- Apliká maneho, enforsá pueblo i adaptá na tempu ora esaki ta nesesario
Trabou pa Kòrsou TPK, kanando den barionan i durante nos programa di radio ta risibí diferente reakshon, dunando indikashon ku pueblo ta desepshoná den e gobièrnu aktual i pueblo mes no ta satisfecho mas, ku nan propio eskoho di voto na mart 2021.
Apesar di esaki, Trabou pa Kòrsou TPK ta hasi e pregunta na pueblo, kiko pueblo mes ta hasiendo ku e responsabilidat propio pa mustra gobièrnu nan mal kontentu sin bira violento? No por sigui asina ku ta kada 4 aña so pueblo ta vota i despues ta tira pueblo afó. Mei mei di e 4 aña ei tambe pueblo tin e derechi di vosiferá i tene gobièrnu responsabel.
Te na e momentunan aki e gobièrnu no a kumpli ku pueblo manera nan a primintí durante di kampaña. Aktualmente pais ta manera den un buraku sin salida, un ehèmpel manera e kaya na Nieuwe Haven,
Emancipatie Boulevard, ku no a resultá lokual gobièrnu a plania. Eror ta humano i TPK no ta keda sin mustra gobièrnu riba su responsabilidat ku e tin ku pueblo, pero TPK kier kòrda pueblo ku pueblo tambe tin un responsabilidat. Pues e responsabilidat ta mutuo. Sinta man krusá wak p’ariba wak p’abou no ta yuda. Na spañó tin un dicho ta bisa: Cabaron que duerme, se lo lleva la coriente.
Loke nos di Trabou pa Kòrsou ke mustra ta ku TPK si no ta sinta ketu i tin speransa pa futuro di Kòrsou. Nos pais i suidadano nan tin tur potenshal pa huntu nos drecha Kòrsou.
“Let’s fix Curaçao”, ban drecha Kòrsou. No laga desepshon dominá bo. Sigui manifestá prosperidat i positivismo.
Gobernantenan Orgániko no ta polítikonan ku pueblo a kustumbrá ku n’e paso nos no tin nada di gaña pueblo. Ni nos no tin pastechi pa ni un kompinchi. No tin manipulashon. Nos ta goberná transparente, limpi, puro i saludabel. Kuminsá laga bo konsenshi inkliná honesto.
Pueblo boso ta kòrda den ‘lockdown’ kon kreativo hopi nos a bira i pueblo a sa di demonstrá ku nos por dil ku kambio? Pues no permití hende stigmatisá nos ku yu di Kòrsou ta flo i no por dil ku kambio. Ban kibra e gritu negativonan aki.
Lamentabel ta ku ahinda tin minister i parlamentarionan ku ta kere ku ta turismo so, tin ku saka nos ekonomia pa dilanti. Atrobe Trabou pa Kòrsou TPK ta pidi tur ser humano den nos komunidat pa ban kuminsá wak mas largu ku nos nanishi. Buska notisia i informashon mas aleu ku bo kama. No por keda hasi tur kos manera pasado. Sa kiko futuro ta bai trese. E krisis ta mundial, i ku tur e desaroyonan den mundu tin hopi profeshon ta bai kai afo. Di turismo so nos no por keda kome. Pesei Trabou pa Kòrsou TPK kier krea mas pilá ekonómiko.


text:
COA hunto cu DVG y IBISA Aruba a bishita Aruba Aquatics Federation
Aruba Aquatics a entrega e protocol como prome federacion
Dialuna atardi, Comite Olimpico Arubano hunto cu Directie Volksgezondheid y IBISA a haci un bishita di cortesia y tambe di control na e federacion di landamento, AAF kendenan ta e promenan cu a haci entrega di e protocol pa e normal nobo cu tur federacion mester a traha.
Mester bisa cu Aruba Aquatics no solamente a entrega e protocol como e prome federacion pero tambe e clubnan miembro a haci entrega di e protocol specifico cu nan lo usa cu nan landadonan den e normal nobo. Tambe kier a mira con e facilidad mes a prepara pero muy en particular e coachnan di landamento cu ta e actornan principal ya cu nan ta duna e entrenamentonan na e muchanan, con lo aplica e reglanan poni riba papel y ehecuta esakinan den practica pa un temporada hopi largo. E ta bon pa sa si tur hende ta compronde kiko realmente un protocol ta y con cubo tin cu tene bo mes na dje. E grupo sigur a keda satisfecho cu e ehecucion na piscina cu a cana den bon forma.
Awor COA hunto cu DVG y IBISA lo sigui bishita mas federacion unda e siman aki ainda lo pasa na e pista di BMX y tambe na Sailing. Despues di e bishitanan lo sinta hunto evalua y plania e proximo bishitanan. Un total di 11 federacion a entrega nan protocol y tur lo haya bishita. Na final kier pa e deporte di Aruba ta bon prepara pa despues di COVID_19.
Ta bon pa bisa cu e meta di COA, DVG y IBISA no ta pa sanciona, perhudica of multa e federacionnan si topa irregularidad pero mas bien hunto cu esnan concerni guia e proceso unda ta educa, informa y pa hendenan compronde pakiko cosnan tin cu bay den e forma aki y no manera antes.


text:
PARAMARIBO – Sürnam tin un kompania di aviashon nobo. Badjas Airlines, ku ta parti di Badjas Group, a risibí su promé avion, un ATR 42-300. Pronto mester agregá dos avion mas na e fleta, luchtvaartnieuws.nl ta informá.
Badjas Group tin seis empresa, manera un empresa di bùs, empresa di transporte i un departamentu di hür mashinnan pisá.
Badjas Airlines ta bai okupá su mes ku ofresé buelonan pa karga entre Sürnam i Àrea Karibense.
E promé ATR 42 ta registrá na Aruba bou di e number P4-RTS. A konstruí e avion mas ku 32 aña pasá pa Continental Express i despues el a bula pa Indonesische KalStar Aviation i Expressair.


text:
Diasabra anochi a drenta informe di un caso di destruccion na un bus di Arubus, mesora a dirigi un patruya na e sitio. Na yegada di e patruya a bin compronde cu un projectil posiblemente bala di Bibi of Airsoft a ser dirigi riba un bentana di e bus destruyendo esaki. Na e momentonan ey tabata tin pasahero abordo pero afortunadamente ningun hende a resulta herida.
Segun e chauffeur di e bus e actonan di vandalismo aki tabata e motibo pa skraap bus di 5or di mainta. awo lo mester bay revisa si lo ahusta ruta pa ora den anochi tambe pa evita gastonan di acto di vandalismo asina.


text:
Hendenan a kuminsá huí for di Florida pa orkan Matthew.
Orkan Matthew ta pasando Bahamas i proksimamente e yega Merka. Ya basta hende a kuminsá sali for di Florida. Outoridatnan na Merka ta urgi tur hende pa sali for di nan kasnan na kosta di Florida, Georgia i South Carolina. Esaki ta e evakuashon masal mas grandi ku a tuma lugá, fo'i tempu ku orkan Sandy a pasa na kosta oeste di Merka. Orkan Matthew ta krese na forsa i outoridatnan merikano a kuminsá prepará. Gobernadó di Florida, Rick Scott literalmente a manda un mensahe pa e poblashon bisando : "Sali for di boso kas i huí. Aworaki boso por hasi esei ainda. E orkan aki por matabo". Ta spera ku den e próksimo dianan Matthew ta yega kostanan di Florida.[if !supportLineBreakNewLine] [endif]


text:
Kralendijk- Riba djarason 17 di mart a pasa un total di 226 hende un bakuna. Di esakinan tin 89 a haña e promé bakuna i 139 hende a haña nan di dos bakuna.
Di a bakuna di Pfizer mester pasa dos angua pa tin un protekshon kontra di Covid casi kompleto. Sinembargo, promé resultadonan ta mustra ku hende ku a pasa 1 angua i bira malu no tin síntoma masha severo.
Ketu bai e kantidat di hende ku a risibí e promé bakuna ta keda relativamente about. Te ainda ta e grupo di 60 aña òf mas so ta hañando sita pa bai bakuná.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
ORANJESTAD,Aruba
Recientemente e Fundacion ESOLO, den presencia di
S.E. Gobernador di Aruba, Sr. Alfonso Boekhoudt, organisacion colaborador y invitadonan a inaugura y introduci officialmente e programa di salud pa muchanan cu ta yama Cool2BFit.
E programa ta pa muchanan entre 4 pa 13 aña di famia di menos recurso cu tin problema cu sobrepeso.
Segun cifranan di Unesco (2013) 35% di muchanan na Aruba ta sufri di sobre peso.
Fundacion ESOLO por medio di e programa Cool2BFit kier combati e problematica aki.
Sra. Alice van Romondt representante di Fundacion ESOLO a tuma palabra y a splika e meta di Fundacion ESOLO. Sra. van Romondt a introduci e colaboradornan y tambe kiko ta nan rol pa cu e programa aki. Na su turno a sigui sra. Miriam Baiz cu ta coordinador di e programa Cool2BFit y tambe coordinador di e commission Scol Saludabel. Sra. Baiz a splica kiko ta e programa Cool2BFit y e function di Fundacion ESOLO den esaki.
E objetivo di e bunita inciativa di Cool2BFit na Aruba ta pa tuma un enfoke holistico riba e problematica di obesidad y pesey a introduci e “Team di intervencion”. E team ta consisti di un dietista, coach di movecion/fysiotherapeut y un experto den comportacion di mucha. Tambe tin varios colaborador cu lo tin un rol hopi importante den e realisacion di e programa.
Directie Volksgezondheid como un partner y colaborador ta desea Fundacion ESOLO tur clase di exito pa cu e projecto aki.


text:
Sugar daddy/mommy
Mas y mas ta uza e terminologia sugar daddy/mommy den sociedad. Pero kico esaki ta nifica di berdad?
Sugar daddy/mommy no ta di awo so. E tabata t’ey pa hopi tempo caba. Ta trata di un homber/ y/of hende muhe di edad cu tin placa y un mucha muhe of mucha homber hoben (den necesidad), cu mester placa y cu ta drenta den un sorto di relacion. Un homber/muhe di edad cu ta financieramente generoso cu e muhe/homber hoben.
Biahe, bishita restaurant, cumpra paña, paga huur, financia estudio y/of un contribucion financiero mensual e sugar daddy/mommy por ofrece, pa asina e por ta den compania di e mucha muhe/homber hoben.
E mucha muhe/homber hoben cu ta entrega su compania a cambio di sosten financiero, yama sugar baby. Tin biaha, realmente, e unico cos cu e sugar baby (hoben den necesidad) kier, ta pa e sugar daddy/mommy pone cuminda y cos basico na cas. No ta cuestion di con rico e sugar daddy/mommy ta, pero con pober e sugar baby ta. E hoben den necesidad, mayoria biaha, djis kier ofrece su compania na e sugar daddy/mommy.
No obstante, comunidad ta mira e sugar daddy/mommy como algo negativo y un comportacion inmoral. Esaki por tin mas di haci cu e relacion di homber/muhe di edad cu mucha muhe/homber hoben, cu e placa mes. Ademas, un relacion entre un adulto y un menor ta castigabel pa ley criminal di Aruba. Ta p’esey mayoria relacion di sugar daddy/mommy ta den secreto.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
Kuantu biaha nos no a demostrá repudio pa lei i kustumbernan di apenas algun generashon pasá ku tabata previligiá gruponan basá riba sekso, estado sivil i religion? Hende muhé no por a vota den elekshon; “uitgezonden krachten” for di Hulanda tabata pèrdè trabou na sierto empresanan si nan kasa ku yu di tera; no por a papia Papiamentu den Konseho Insular ni den kurá di skol; e hende muhé kasá no por a atendé nan asuntunan legal sin pèrmit di su kasá. E èkspreshon “si e pretu haña derechi di voto, hende lo kome karni humano i tene relashon ku animal” di J. Hamelberg (ku tin un kaya na su nòmber) i “ku hòmber mes Dios sa, kòrda hende muhé” di e frater Katóliko Radulphus, ta papia palabra kla. Awe sin pensa nos ta kalifiká esakinan komo barbaridat.
Inkomprendibel ta ku awe nos ta kometé e mesun fayonan di nos antepasadonan siendo konsiente kuantu daño esaki a kousa. Dikon ainda LGBTQ+ no tin derechi igual i nan tin ku sinti nan mes menospresiá pa komunidat inkluso iglesianan? Kua ta e diferensia entre Hamelberg i esun ku ta bisa ku si pèrmití kasamentu di mesun un sekso, lo bin kasamentu ku mucha di 12 aña tambe? Kon bin ainda nos ta maltratá hende muhé, estranhero, nos medio ambiente i animalnan den nòmber di “kultura” i “kustumber”? Kon bin ta imposibel hiba un diskushon sano i no-religioso-emoshonal tokante di eutanasia, abòrtus?
Sea ku nos ke òf laga, kambio di hopi kos ku awe nos ta bringa, ta bin. No tin duda ku kasamentu di mesun sekso, fin di industria di petroli manera nos konosé, eutanasia, un moveshon di “formal authority” pa “moral authority” -djis pa menshoná algun- lo bira realidat. Nos ta keda sapatiá te ora e ola di kambio tapa nos òf nos ta akseptá i guia e proseso di kambio? E pregunta ta simpel. Kon nos ke pa historia kòrda nos? Kon nos ke pa esnan na 206o evaluá nos akshonnan awe? E kontesta no ta alentador si nos keda kana kabes abou ta buska “low hanging fruits” en bes di moldia nos futuro ku tin su retonan, bèrdat. Mas ku nunka nos mester di hende sin miedu pa kana dilanti, sin miedu di resistensia pa prepará nos pa futuro.
Willemstad, Curaçao


text:
Kralendijk – Durante e prome mitar di ougùstùs riba invitashon di Tourism Corporation Bonaire (TCB), un grupo di 7 miembronan di prensa di Merka di diferente medionan di komunikashon manera South Florida Luxury Guide, New York Post, Upscale Magazine, Atlanta Homes & Lifestyles, TripSavvy, i mas a bishitá Boneiru. Un meskla di periodistanan nashonal i regional di merkadonan klave a bishitá Boneiru pa kubri un variedat di topikonan di biahe manera aventura i eksperensianan eksklusivo. Durante nan bishita na nos isla e grupo a keda na Harbour Village Beach Club i a eksperensiá diferente aktividat manera ‘wing foiling’, windsurf, ‘land sailing’ i un tur di nos isla. Adishonalmente un di e miembronan di prensa ta un sambuyado sertifiká i a sambuyá ku Divi Flamingo Beach Resort i tambe ku AB Dive.
Den yüli i kuminsamentu di ougùstùs, TCB a risibí 3 periodista independiente di Brides.com, Fodors.com, Cosmopolitan Magazine, i Miami Times i un fotógrafo na Boneiru. E periodistanan kada un a bishitá Boneiru ku diferente tarea pa skibi tokante nan eksperensia na Boneiru na un variedat di publikashonnan inkluyendo e medionan previamente menshoná i mas. E fotógrafo tabatin komo tarea pa kapturá diferente imahennan di Boneiru manera akomodashonnan di luho te ku diferente aktividatnan rònt di Boneiru. TCB lo uza e imahennan aki pa promoshoná Boneiru den futuro.
Riba invitashon di TCB, direktor di televishon/produktor huntu ku su asistènt a bishitá Boneiru. Pa e programa di televishon italiano Kilimangiaro, nan a bishitá e islanan ABC pa graba esena pa e episodio di e show. Lo por mira e episodio entre òktober 2021 i aprel 2022 na e kanal RAI.
Mas ku 1 mion di hende ta mira e show ‘Kilimangiaro’ tur luna, i e show ta pasa riba djadumingu. Durante di nan estadía na Boneiru, nan a keda na Resort Bonaire i sambuyá 2 biaha ku Dive Friends Bonaire. Tambe nan a eksperensiá otro aktividatnan.
Di e diferente bishitanan di prensa durante ougùstùs, TCB ta kalkulá un alkanse di mas di 10 mion ‘unique viewers’, i mas ku 250.000 sirkulashon. “Ta bon pa mustra nos isla i nos asosashon ku prensa i medionan di komunikashon ta yuda nos komparti nos isla ku mundu kompletu. Tambe nos ta hopi agradesido na e apoyo ku nos ta risibi di nos partnernan lokal den realisashon di e tipo di bishitanan aki. Trahando huntu i kolaborando ta puntonan klave,” a bisa CEO di TCB, Miles Mercera.
TCB ke yama danki na tur e partnernan ku a kolaborá durante e diferente bishitanan di prensa na nos isla.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
ORANJESTAD, Aruba
Parlamentario di POR, Alan Howell ta comenta cu ta importante pa desaroyo infrastructural na nos isla continua y pa tal motibo ta un necesidad pa sigura e fondonan p’esaki a traves di e reintroduccion di e Wegen en Infrastructuurfonds (WIF), fondo pa caretera y infrastructura, cu e actual Minister di Infrastructura a introduci durante un gobernacion anterior.
Alan ta un parlamentario cu for di inicio a para y a bringa duro pa construccion y mantencion di careteranan tuma luga na Aruba y ta gradici ex minister Otmar Oduber pa e atencion grandi cu el a duna na e aspecto aki y muy en especial pariba di brug.
Howell ta recorda cu dia 18 di augustus 2019 Parlamento a aproba un mocion presenta pa Fraccion di POR cu ta urgi gobierno pa reinstitui e fondo pa caretera mas lihe cu ta posibel pa sigura fondonan structural pa construccion y mantencion di nos careteranan na Aruba. Den e mocion aki ta stipula un fondo di 9 miyon Florin anual pa logra e metanan infrastructural, cual ta un forma tambe pa stimula nos economia.
Alan Howell ta confia cu durante tratamento di presupuesto 2020 por logra e meta di reinstitui e WIF y asina continua cu e construccion y mantencion di careteranan riba nos isla. Hopi bario por a mira un Adelanto caba ora cu despues di añanan finalmente nan a haya asfalt, pero ainda tin hopi mas cu mester mira esaki, mientras cu otronan ta sclamando pa haya un mantencion di e camindanan debi na e mal estado cu esakinan ta. Cu e 9 miyon anual structural riba presupuesto pa e metanan specifico aki, pueblo di Aruba en general lo por mira un adelanto grandi den nan bario, mientras cu ta stimula nos economia tambe, parlamentario di POR a finalisa.


text:
Un bista riba preisnan di produktonan di prome nesesidat
Siguiendo ku e análisis di preisnan den supermerkado i minimarketnan ku a tuma lugá di 13 pa 23 di febrüari 2016, Fundashon pa Konsumidó, e biaha aki ta pone atenshon na produktonan di promé nesesidat.
E makutu di produktonan di promé nesesidat ku nos a hasi uso di dje pa e komparashon di preis aki, ta konsistí di 118 produkto. E produktonan ta partí den e siguiente kategorianan: kos pa hunta den pan, bonchi di bleki, bonchi den paki, maishi di bleki/glas, sòpi di bleki/paki, spaguèti i makaroni, aros, ariña di funchi, ariña di pan, zeta, manteka, tomati pasta, suku, te, kòfi, cornflakes, djus di fruta, lechi di paki, lechi di bleki, lechi di puiru, stropi, limonada, pasta di djente, habon di baña, toaya sanitario, habon di laba tayó, desinfektante, kloròks i papel di w.c.
Bon Bini, e supermerkado ku mas produkto na mihó preis!
A base di e komparashon di preis ku Fundashon pa Konsumidó a hasi, Bon Bini supermarket a resultá e supermerkado ku tin mas tantu produkto na mihó preis for di e makutu di produktonan di promé nesesidat. Na Bon Bini Supermarket tabatin entre otro, e siguiente produktonan na mihó preis djèm (La Constancia: Pinneappel), sòpi (Unox), funchi fresku (hel), zeta (Vigo i Badia), Manteka (Becel), tomati pasta, suku (Royal), te (Lipton Yellow Label), Quacker, Djus (Gloria Orange). Na di dos lugá a sali Mangusa Rio i Mangusa Hyper, miéntras ku na di tres lugá a sali Esperamos. Den e komparashon di preis aki Fundashon pa Konsumidó no a tene kuenta ku pais di orígen, marka ni kalidat di produkto.
Mangusa Hypermarket, esun mihó surti
For di e komparashon di preis aki, Mangusa Hypermarket a resultá esun mihó surtí ku 99 produkto. Na di dos lugá a sali Esperamos Supermarket ku 94 produkto i na di tres lugá Arco Iris ku 92 produkto. Centrum Mahaai a resultá e supermerkado mihó surtí.
Fundashon pa Konsumidó a tuma nota for di e komparashon di preis aki ku no tin diferensia grandi di preis entre e produktonan di promé nesesidat na e diferente establesimentunan. E diferensia di preis mas haltu ku nos a tuma nota di dje ta fl 6.58 pa ariña di pan Gold Medal. E preis mas abou pa e ariña aki ta Fl 12,41 na Esperamos Supermarket i e preis mas haltu ta fl 18,99 na Boulevard market place. Pa un mihó bista di e preisnan nos ta referí bo na e lista di preis di produktonan básiko ku tambe nos a publiká riba nos wèpsait www.fundashonpakonsumido.org.
Fundashon tei pa sigui informá i sirbi konsumidónan. Si bo tin pregunta òf bo ke mas informashon tokante di komparashon di preis, bo por bishitá nos wèpsait www.fundashonpakonsumido.org i nos página di Facebook Fundashon pa Konsumidó, meil nos na info@fundashonpakonsumido.org, bèl nos na 462-6666 òf por pasa serka nos na ofisina na de Ruyterkade 53.
Pa konsultá e tabèlnan klek aki riba e potret!


text:
AMSTERDAM—Dia 14 novèmber polis a detené dos hòmber den Amsterdam ku tabata den poseshon di 120 kilo kokaina. Tres dia despues a detené un terser sospechoso.
Asina polis a informá ayera. Hues komisario a prolongá nan detenshon ku 14 dia. Djaluna mèrdia 14 novèmber agentenan a mira un outo den Amsterdam ku a stòp pa un hende ku a drenta ku un tas grandi. Despues e persona a baha sin tas. Agentenan a disidí di kontrolá e outomobilista. Den e tas agentenan a deskubrí 7 blòki di posiblemente kokaina. Na un adres den serkania di e otro hòmber, polis a tene un entrada kaminda a haña 111 blòki di kokaina. Un blòki di kokaina di pers ta pisa normalmente 1 kilo. E dos hombernan den outo tin 33 i 38 aña di Hillegom ku Amsterdam i e terser sospechoso (34) ta un dama di Amsterdam.


text:
Publiká riba 04 Febrüari 2022
WILLEMSTAD – Minister Larmonie-Cecilia tabata tei presente djaweps último na ‘site inspection’ di hotèl Sandals huntu ku demas kolega minister. Tabata un mainta kaminda Gobièrnu di Kòrsou a risibí informashon rondó di desaroyonan di Sandals na Kòrsou i alabes por a mira trabounan di konstrukshon ku a keda ehersé.
Komo minister di labor, un punto di atenshon ku sigur Minister Larmonie-Ceclia ta bai atendé den transkurso di e siman binidero ta e punto kaminda Sandals ketu bai ta buskando mas empleado sin por alkansá e kantidat deseá. Mirando ku riba 14 di aprel 2022 Sandals lo habri su portanan i mester tin tur empleado prepará pa e fecha akí, e situashon sigur ta di karakter urgente.
Minister Larmonie-Cecilia i Sandals su deseo ta pa nos yunan di Kòrsou yena e 450 kuponan di trabou pendiente. Pa e motibu akí minister a reuní djabièrnè 4 di febrüari ku Sandals pa asina huntu yega na un plan pa atendé e punto akí. Minister ta konvensí ku tin oportunidat di trabou i posibilidat pa tur ku ta buskando. Pueblo di Kòrsou ta keda invitá pa keda pendiente e siman binidero pa mas desaroyo riba e punto akí for di Ministerio di Desaroyo Sosial, Labor i Bienestar.


text:
Publiká riba 11 Òktober 2022
Willemstad – Minister Charles Cooper huntu ku Servisio pa Obra Públiko (OW) ta informá ku trabounan di mantenshon ta kuminsá riba Kaminda Statius van Eps na Soto te na ròtònde Wiri.
Trabounan ta inisiá awe 11 di òktober 2022 i lo tin un durashon di mas o menos 2 siman i mei. E kontratista MNO Vervat lo drecha e kaminda mirando ku esaki ta den un mal estado.
Durante ehekushon di e trabounan, lo sera e Kaminda Statius van Eps na Soto te ku Rotonde Wiri kompletamente. Habitantenan i komersiantenan si ta keda ku akseso na nan kas òf negoshi. Lo desviá tráfiko atraves di rutanan alternativo i tin indikashon kon pa kore.
OW ta pidi pa tur outomobilista kore ku koutela i ta gradisí adelantá pa e komprenshon.


text:
Famia ta pidi donashon pa kurpa sin bida di dama “heroe” ku a purba na salba bida di mucha por yega Hulanda
Marcherry su kurpa mester yega Hulanda
Marcherry Marycela L.Soemanta, ta un heroe pa sakrifika su bida pa sakapa bida di un mucha ku a kai den pos.
Djabierne atardi a drenta e notisia ku un mucha i un dama a kai den pos den area di Sta Rosa, a resulta ku e mucha tabata kore hunga ku un pushi i dado momentu e dama a mira e peliger di ku e mucha tabata hungando banda di un pos i pa un motibu of otro tur dos a kai den e pos ku resultado ku e dama a perde su bida tratando na skapa e mucha di un morto sigur. Awor famianan ta buskando un manera ku e kurpa por yega Hulanda bek pa entiero. Gobiernu mester deklara e dama aki un heroe i soru pa tur gastu pa e dama su kurpa por yega hulanda.
Famianan mes hasi rekuoudashon i nigun website. Tene kuenta ku rekoudashon falsu.


text:
Lo ta bon como ex-diputado di Teritorio Insular, tempo cu Aruba ainda tabata parti di Antias di 6, mi persona encarga cu entre otro Cultura tabatin e oportunidad pa traha riba e proyectonan cu awe ta parti integral di nos historia, cu ta nos Himno, Bandera y Dia Nacional.
Awe Betico Croes (dfm) como lider di partido MEP den cuadro di nos lucha pa sali for di e constelacion Antiano a bin den Eilandsraad di Aruba cu e proposicion pa nos mes prepara nos himno y bandera. E motibonan tabata identidad y union di e pueblo Arubano.
Comision Himno y Comision Bandera
E ora ey como diputado nos a nombra 2 comision cu nos hendenan pa prepara nos himno y bandera. Comision Himno tabata consisti di e miembronan Maybelline Arends-Croes, Rufo Wever, Juan Chabaya (Padu) Lampe, Eddy Bennett, Hubert (Lio) Booi y secretario Juan E. Wever.
Comision Bandera tabata consisti di e miembronan Julio Maduro, Wouter van Romondt, Ronald Donk y como secretario Juan E.Wever.
E pueblo mes a participa den un concurso pa por yega na un diseño y color di nos bandera. Pa yega na nos himno tabata mas facil, pasobra Padu Lampe (dfm) y Rufo Wever (dfm) ya tabata tin un composicion cu tabata ser toca y uza caba. Solamente Lio Booi (dfm) a agrega un couplet cu al final Eilandsraad di Aruba a acept’e cu solamente sosten di e miembronan di MEP y di sr. Domi Tromp di PPA.
Colornan di nos bandera
Pa nos bandera nos Bestuurscollege a busca ayudo na Merca di e.o. “Flag Institute” di professor Whitney Smith cu a manda un experto sra. Sara Bollinger pa yuda e comision y nos gobierno cu guia y conseho.
Al final dia 16 di maart 1976 como diputado encarga mi mester a defende e proposicion cu nos a tuma over di e comision pa nos bandera. E tempo ey e polarisacion tabata grandi. AVP y PPA a opone y a vota completamente contra e bandera pa motibo di e geel y cora den e bandera y tabata liga esaki cu MEP. E realidad tabata cu e blauw ta di nos cielo y lama. E geel ta di nos prome industrianan di oro y aloe. E blanco ta di nos santo di lama. E cora ta simbolisa e lucha. E strea unico di 4 punto tabata simbolisa e direccionnan di biento y cu nos e tempo ey caba tabata tin hendenan cu a bin di varios pais y haci Aruba nan cas.
Proceso cu hopi dificultad y discusion
Pa por a haya e bandera y tin e himno pa inaugura dia 18 di maart 1976 tabata un proceso cu hopi dificultad y cu a trece hopi discusion. Hasta Gezaghebber di e tempo ey a nenga di firma e decreto pa por a paga pa e banderanan y ora nos Consehero General a discuti cune riba e asunto aki el a saca Betico Croes for di sala di Bestuurscollege y prohibi’e di atende e reunionnan. E ora ki haci? Aki Betico a mustra su cualidad y abilidadnan unda e mes a hipoteca su cas pa haya placa pa trece e banderanan for di Boston. Y e mayoria di e banderanan awe den feliz memoria Mai Lacle a bay Colombia y bin cu nan. E problema e tempo ey tabata cu Gobierno Antiano y di Hulanda no tabata contento cu Aruba a bin cu su propio himno y bandera.
Dia 18 di maart 1976 nos a marcha for di Bestuurskantoor, cana bay e tempo ey te Wilhelmina Stadion cu awe yama Compleho Deportivo Guillermo Trinidad. E decretonan pa nos himno y bandera a ser lesa pa e Secretario di Eilandsraad y Bestuurscollege sr. John Booi. Como diputado cu a defende nos himno y bandera, mi por a hiba un discurso. Dos hoben a hisa nos bandera y e tempo ey Joy Kock y sra. Maybelline Arends Croes cu orkesta Filharmonico a toca nos himno.
(E ta sigui…)


text:
Dialuna atardi a drenta informe di un accidente cu hende herida dilanti Moko Market na Moko, mesora a dirigi tanto polis como ambulans na e sitio. Na yegada di e patruya a bin compronde cu e Toyota Yaris a subi caminda sin a duna preferencia na e Kia Rio cu tabata bini for di zuid y nan a accidenta. Debi na e impacto 2 pasahero den e Kia Rio a resulta herida. E dama chauffeur di e Yaris a bandona e sitio. Na yegada di e ambulans nan a atende e victimanan y a transporta nan pa hospital. Un rato despues a presenta un otro dama bisnado cu e tabata stuur e Yaris pero e testigonan presente cu a wak tur cos a bisa polis cu esey no ta e dama cu tabata stuur e Yaris na momento di e accidente. Polis a confisca e vehiculo ya cu e chauffeur real di e auto a bandona e sitio.
1 thought on “Dama chauffeur a ocasiona accidente y a bay for di e sitio y un otro dama a bin gaña bisa cu e ta na stuur”
-
Esa información es irreal ok así que espero que se retracten acerca de lo que están diciendo por favor


text:
History of Aruba
Home History of Aruba
Historia di Aruba: Un dia manera awe 13 di januari
Algun sucedido cu a pasa riba un dia manera awe: Explosion trahado di Watervoorzieningsdienst Candela grandi den L.A.G.O. domina den dos ora di ...
Historia di Aruba: Ariba un dia manera awe 12 di januari
Algun sucedido cu a tuma luga riba e fecha di 12 di januari 12 Januari 1970: Un boto venezolano a zink den e entrada di...
Historia di Aruba: Un dia manera awe 10 Januari
Esaki a yega di pasa na Aruba den pasado 10 Januari 1958: Joyriding di un dumptruck ta caba cu un accidente fatal Den oranan di atardi...
Historia di Aruba: Riba un dia manera awe 7 di januari
Algun sucedido cu a pasa riba e fecha di 7 di januari 07 januari 1952 Dos marinier a huy, nan a horta un boto y...
Historia di Aruba: Riba un dia manera awe, 5 januari
Recordando algun suseso cu a pasa na Aruba riba 5 di januari. 05 januari 1973: Polis mester a baha un homber, 3'or di marduga riba...
Historia di Aruba: Riba un dia manera awe 4 di Januari
Compilacion di algun suseso cu a pasa riba 4 di Januari 04 januari 1955: Homber chines a estafa un otro chines 1400 florin Polis a detene...
Historia di Aruba: Riba un dia manera awe 3 di januari
Compilacion di algun suseso cu a pasa riba e fecha di awe. 03 januari 1965: Homber a wordo hinca fatalmente den cura di un cas...
Historia di Aruba: 2 Januari, algun sucedido cu a pasa riba un dia manera...
2 januari 1975: Un hobencito di 15 aña a haya kemaduranan di segundo grado. Un hobencito a bay cumpra gasolin na e gasstation na San...
Historia di Aruba: Un dia manera awe, 1 di januari
1 di januari 1958: Hit and run fatal algun minuut despues di mey anochi San Nicolas, aña nobo, pa mas o menos 00.05 am Dokter Düssenbroek...
Historia di Aruba: Un dia manera awe, ultimo dia di aña
31 di December, Semper fin di aña tin hopi cos ta pasa, cosnan tristo, tragedia etc. E biaha aki Arubanative.com a compila algun suseso cu...


text:
Memey di tur e preocupacion di coronavirus un homber, aparentemente conoci den e barrio, a dicidi di tira un atraco na Cheung Gong Minimarket na Dakota.
Segun informacion haya eybou, e homber a yega lomba sunu y a saca un cuchiu esnan trahando den e luga y coy placa di e caha.
Aparentemente na momento cu e yiu di e propietario kier a kita e placa for di dje, el a haci intento pa bay cu e yiu, al estilo di un secuestro. Pero atrobe e yiu a lucha y e homber a logra bay cu e placa.
Segun por a compronde, el a huy den un pick-up cora, cu tabatin basta sla riba dje.
E yiu di e propietario a pasa den un susto grandi pa cual a pidi presencia di “slachtofferhulp” pa atende cu e victima.
No ta conoci cuanto placa a bay cun’e pa motibo cu e empleado tabata demasiado spanta.


text:
Un grupo di artista lidera pa e fotografo y escritor Jill Holslin, radica na Tijuana, a proyecta den forma di protesta un serie di imagen cu nan a yama “graffiti luminoso” riba e prototiponan di e muraya proponi pa gobierno di Donald Trump pa marca e linea fronteriso entre Merca y Mexico.
Den palabra di e artista, nan tabata busca usa humor pa saca aire di e retorica hincha di gobierno encuanto e peligronan di e frontera y seƱala lo absurdo di e prototiponan di e muraya na frontera.
Artista y activista di San Diego a uni e fin di siman cu a pasa pa protesta contra e prototiponan pa e muraya nobo cu gobierno di Trump a compromete di construi.
Escena manera e trapi poni na e muraya, proyecta cu luz di teatro, ta haci ironia tocante e muraya na frontera cu nan ta considera un gastomento di placa ridiculo. Den declaracion na San Diego Union Tribune, Holslin a seƱala e ironia di e imagen di e trapi. āBo por cumpra un trapi pa 50 dollar y subi riba un muraya cu a costa 500.000 dollar.”


text:
Diadomingo David Puriel a dirgi su ultimo wega pa e ekipo di Caravel. David no kier a bai den mucho detaye, pero si ta desea Caravel tur clase di exito.
Temporada 2018-2019 David a tuma Porto-Caravel over. Den e dicho temporado nan a sali campeon di Division Uno invicto y tambe a yega final Copa Betico Croes y ta perde contra Dakota y asina titula sub-campeon.
Durante pre-campeonato Copa Don Elias Mansur unbes mas ta yega final, pero ta perde e biaha aki contra RCA.
Den un combersacion e la bisa nos cu esaki no ta nifica cu e lo stop cu futbol, mirando cu e ta entrenador di e ekipo U13 di Dakota y tambe ta activo den 35+.
Nos di Futbol Aruba ta desea David Puriel tur clase di exito y cu pronto por wak e bek.


text:
Oranjestad – September 6, Den e dianan aki mas y mas persona cu ta y tabata interna den hospital cu Covid-19 ta dispuesto pa papia cu nan famia y amistadnan y splica con nan a sufri na man di Covid y dicon nan no a vacuna. E informacion di e testimonionan aki ta hopi importante pa yuda salba mas bida. Tin persona cu no tabata vacuna y cu a perde ruman, otro a perde mayor, tio of tanta, welo of wela, tur pa motibo cu nan a kere informacionnan eroneo riba internet of den circulo di amistad. Siman pasa un di esnan cu tambe a kere e informacionnan riba caya of internet a expresa publicamente con duro e mester a lucha pa su bida, te awe e no por cana bon y ainda e ta usando oxygeno. “Ami a kere e informacionnan riba caya y awe mi ta lamenta. Ora cu mi tabata den hospital na Oxygeno mi tabata sinti cu mi no por mas, mi a hera entrega, pero mi a lucha pa mi biba, Covid no ta haci wega,” asina e pashent femenino a enfatisa.
Lastima ta cu tin otronan cu no por papia awe ya cu nan a fayece. Siman pasa CrisisTeam y DVG a informa di 7 persona cu a muri den un siman, 5 cu a fayece na Colombia y 2 aki na Aruba. Na e momentonan aki tin 20 pashent cu ta den ICU na Colombia y 15 den ICU na Aruba. Aruba su total di fayecidonan a yega 151. Un familiar di un pashent cu tabata den hospital aki na Aruba tambe a conta con e tambe ta lamenta cu e no a vacuna prome, el a sufri pa varios siman den hospital. El a kere informacionnan cu tin riba internet y den chat cu e tabata ricibi. Awe cu e mes a haya Covid e kier manda e mensahe pa pafo pa otronan sa y pa nan bay vacuna. “Ami a hera muri, mi a kere hendenan robes, despues di 2 luna cu mi a sali di hospital ainda ora cu mi cana un poco, mi ta cansa masha hopi. Mi no sa si tin mas organo di mi curpa cu Covid-19 a afecta, mi tin berguensa di mi fout y mi ta precupa cu mi trabao.” Asina e testimonio di e pashent masculino a revela. Segun e estadisticanan di DVG di Juli pa Augustus; 81% di esnan hospitalisa no ta vacuna y 92% di esnan den ICU no a vacuna, di esnan cu a fayece 85% no a vacuna. Esaki ta data clave cu ta indica cu e Vacuna ta e mihor proteccion.


text:
Den e proceso electoral mayoria partido politico ta cana den pueblo pa asina por scucha kico pueblo tin di comparti, sea ta aproba of critica asuntonan cu ta afecta nan, y tambe sugeri kico por ta un miho solucion. Diferente ta e areanan di preocupacion cu pueblo ta comparti cu nos y logicamente un di esakinan ta costo di bida pa loke ta trata e parti di cuminda.
Control riba prijsnan
Awe pueblo su bos mes ta resona y bisa… “cien florin ta parce 10 florin awendia”. E sentimento ta cu placa ya no tin mes balor mas y cu cien florin no por cumpra mesun cantidad di producto mas manera antes. Un di MEP su solucionnan den esaki ta cu mester bin cu un maneho mas structura y controla riba prijsnan di producto. MEP a sondea e posibilidad di amplia canasta basico cu mas producto pa asina por lo menos riba e aspecto di entre otro alimentacion, por bisa cu prijs lo bay fluctua mucho menos.
Circulo vicioso
Di otro banda por a tuma nota den medionan di comunicacion cu e gobierno aki ta scoge pa hisa salario minimo cu 33.55 florin pues un subida di 2% entrante 1 di augustus cu ta 50 dia prome cu e proximo eleccion na Aruba.
Subi salario minimo no necesariamente ta soluciona e problema y e sentimento cu costo di bida ta halto, mirando cu e subida aki lo por wordo calcula bek den prijs di producto door di comercio, causando asina spin off of un circulo vicioso entre prijs y salario. Por a nota tambe cu gobierno desde su temporada di gobernacion a ahusta salario minimo 4 biaha. Na aña 2010 salario minimo tawata 1,542.90 florin y desde 2010 salario minimo a subi cu solamente 168.25 florin total den 8 aña.
Gastonan di utilidad
Por nota tambe den e tabel adhunto e salario minimo desde aña 2000 te cu e aña aki y tambe por constata momentonan cu salario minimo a experencia subida. Por tuma nota cu salario minimo den pasado a experencia subidanan mas frecuente y alabes mas den e suma tambe.
Parti di un salario di un cas ta bay pa paga pa alimentacion, pero un otro parti grandi di nos placa ta bay pa paga gastonan di utilidad. Gran parti di nos gastonan di utilidad ta bay pa paga coriente en especial, ademas di awa. No por comprende con un gobierno ta subi un salario minimo cu 33.55 florin, pues cu 2%, pero di otro banda a hedge prijs di coriente na e prijs di gasolin na mas di US$90 pa bari pa tres aña largo siendo cu un dia manera ayera prijs di gasolin tawata na US$ 49.17 pa bari. (Source: https://www.up.com/customers/surcharge/wti/prices). Ademas, segun IMF den su rapport di maart 2015 mes caba a bisa cu door di a hedge e prijs di coriente na e prijs di gasolin, a causa un presion di crecemento di inflacion cu 11¾%. Gobierno a kita e oportunidad pa pueblo resta mas placa den su cartera. Comercio tambe por a bende producto na prijs mas abou mirando cu nan tambe mester paga coriente di nan establecimento, cual tambe por a conduci na prijsnan mas rasonabel awe pa pueblo paga!


text:
KRALENDIJK- Luca Louise Rosalie, studiante di MBO, a sali ganadó apsoluto di e ‘Sushi òf Dushi Kliko Chellenge’.
Djabièrnè atardi tabata e momentu final pa kada pintor di riba Kliko a presentá nan arte. Na e okashon tabata presente diputado Hennyson Thielman i diputado James Kroon, ku a menshoná ku nan a keda hopi kontentu ku e proyekto pa pintamentu riba Kliko.
Hurado
Despues a duna un splikashon kon a yega na e idea pa e proyekto pintamentu riba Kliko. E parti final tabata kaminda e huradonan a sinta i a duna punto pa saka e ganadónan. E huradonan a keda enkantá pa e diseñonan riba e klikonan.


text:
Noticia
-
Update di Encuesta di Mucha y Hoben 2022(25-11-2022)
-
Prijsnan maximo 26 di november 2022(25-11-2022)
ORANJESTAD – Departamento di Asunto Economico ta informa tocante e prijsnan maximo p’e periodo aki.
-
Rijksministerraad a aproba pa prolonga nombracion di señor Alfonso Boekhoudt como Gobernador di Aruba pa un termino mas di 6 aña(25-11-2022)
-
Plataforma enseñansa y labor a keda oficialisa(24-11-2022)
ORANJESTAD- Riba 15 di november ultimo Minister Endy Croes y Minister Glenbert Croes a lansa Plataforma Enseñansa y Labor (PEL).
-
Directora Sra. Ing. Yvonne Webb-Kock di Monumentenbureau ta bahando cu pensioen(24-11-2022)
-
Reconocemento na 6 baluarte musical di nos Pais riba Dia di Santa Cecilia, Patrono di Musiconan(24-11-2022)
ORANJESTAD –Riba 22 di november durante un evento special den Sala di John F. Kennedy Education Center, ministerio di cultura a organisa un bunita evento caminda a reconoce 6 baluarte musical di nos Pais Aruba.
-
Indice di Prijs di Consumo pa oktober 2022(22-11-2022)
-
Implementacion y supervicion di ‘Landsverordening Beperking Tabaksproducten’(22-11-2022)
-
Workshop Business License organisa door di DAECI y IDEA tabata hopi informativo y interesante(22-11-2022)
-
DVG ta suministra vacuna Bivalent como boostershot na San Nicolas riba 24 y 25 november(22-11-2022)
-
Macutu di compras 19 di november 2022(21-11-2022)
ORANJESTAD – Regularmente Departamento di Asunto Economico ta haci un observacion di prijs den diferente supermercado y ta publica esaki den corantnan local.
-
Recorido na Embassy Suites by Hilton(21-11-2022)
ORANJESTAD – Recientemente, Minister di Turismo y Salud Publico, Sr. Dangui Oduber, y Minister Glenbert Croes tabata di bishita na Embassy Suites by Hilton.
-
Aruba un biaha mas ta e pais anfitrion pa e “German Caribbean Energy Conference”(21-11-2022)
ORANJESTAD-Aruba pa di 4 aña consecutivo tabata e pais anfitrion pa e conferencia anual “German-Caribbean Energy Conference” cu a tuma lugar 15 di november 2022.
-
Yobida ta trece sangura y sangura por trece malesa(18-11-2022)
-
MoU zero-emission vehicles – vehiculonan cero-emision(18-11-2022)
ORANJESTAD - Gobierno di Aruba, a traves di ministerio di Naturalesa y ministerio di Asuntonan economico, a firma un Memorandum of Understanding caminda lo enfoca pa 30% di tur vehiculo “medium duty” y “heavy duty” di e pais ta cero-emision pa aña 2030.
-
Proyecto di palapa y gazebo na Mangel Halto ta cuminsa(18-11-2022)
ORANJESTAD – Riba 17 di november Minister di Turismo y Salud Publico Sr. Dangui Oduber a anuncia un otro proyecto den cuadro di mehoracion di producto Aruba.
-
Hospice Atardi ta celebra su di 4 aniversario(18-11-2022)
ORANJESTAD – Riba 17 di november, minister di Turismo & Salud Publico, Sr. Dangui Oduber, y minister di Transporte, Integridad, Naturalesa y Asuntonan di Adulto Mayor, Sr. Ursell Arends, tabata presente na celebracion di Hospice Atardi su di cuater aniversario.
-
Por mira atras na un evento exitoso tocante transporte aereo sostenibel(17-11-2022)
ORANJESTAD - Despues di un evento comunitario realisa dia 11 di november 2022 na e Southside General Aviation Hangar, e Dutch Caribbean Cooperation of Airports (DCCA), un cooperacion entre e seis aeropuertonan dentro di Reino Hulandes, por mira atras na un evento “A Fligh To The Future” cu a resulta sumamente exitoso.
-
EduArts ta participa na exposicion na biblioteca(17-11-2022)
ORANJESTAD - Alumnonan di EduArts cu ta haya les di pintamento di e conocido artista, Natusha Croes, ta participa na e exposicion na biblioteca ‘Biba Natura-Lesa!’.
-
Workshop Idea “Time for Taxes” tabata bon atendi(17-11-2022)
-
Aruba ta ricibi e first call di Harmony of the Seas den nos waf(17-11-2022)
ORANJESTAD – Riba 16 di november 2022 Aruba ta ricibi un otro First Call di un mega crucero den e caso aki di Harmony of the Seas di Royal Caribbean Cruiselines.
-
CBS ta anuncia start di e Encuesta di Forsa Laboral november 2022(16-11-2022)
-
Workshop Marine Spatial Planning ta cuminsa e combersacion encuanto planificacion di nos recurso marino(16-11-2022)
ORANJESTAD - Riba 15 di november a tuma luga un workshop di Marine Spatial Planning, organisa door di Ministerio di Naturalesa.
-
Departamento di Aduana kier recorda tur importador riba e procedura di declaracion di carga en conexion cu temporada di fiesta(16-11-2022)
-
Minister di Husticia y Asunto Social tawata presente na e 41 sesion di e “Universal Periodic Review” (UPR) na Geneva, Suisa(16-11-2022)
ORANJESTAD - Riba 15 di november, Minister di Husticia y Asuntonan Social Rocco Tjon a hiba palabra na e di 41 sesion di e “Universal Periodic Review (UPR) of the Kingdom of the Netherlands” na Geneva, Suisa.
-
Exprodesk ta celebra 5 aña sirbiendo comercio(15-11-2022)
-
“Workshop Business License” -Explaining the new guidelines and procedure of getting a License for your Business in Aruba-(15-11-2022)
ORANJESTAD - Departamento di Asuntonan Economico, Comercio y Industria mediante su unit di Iniciativa pa Desaroyo pa Empresa Arubano (IDEA) y cu colaboracion di su unit Establecimento di Negoshi, kier invita tur persona cu ta den proceso pa habri un negoshi pa asisti na IDEA su workshop di “Business License” dia 18 di november venidero.
-
Dia Mundial di Diabetes 2022(14-11-2022)
-
Sinterklaas y su Pietnan a yega Aruba(14-11-2022)
-
Macutu di compras 12 di november 2022(12-11-2022)
ORANJESTAD – Regularmente Departamento di Asunto Economico ta haci un observacion di prijs den diferente supermercado y ta publica esaki den corantnan local.
-
Prijsnan maximo 12 di november 2022(12-11-2022)
ORANJESTAD – Departamento di Asunto Economico ta informa tocante e prijsnan maximo p’e periodo aki.
-
Minister Xiomara Maduro a ricibi e buki ‘Bebe Bira Bon’ di Denise de Jongh-Rekwest en conexion cu Festival di Buki pa Mucha 2022(11-11-2022)
ORANJESTAD – Riba 9 di november 2022, Minister di Cultura Xiomara Maduro, a ricibi un copia di e buki ‘Bebe Bira Bon’ for di e escritora Denise de Jongh-Rekwest.
-
Vacuna Bivalent como Boostershot ta disponibel atrobe(10-11-2022)
-
Recordatorio vacuna di Influenza (griep) ta gratis pa tur 60+(10-11-2022)
-
Aeropuerto di Aruba ta e prome aeropuerto na mundo pa ricibi “Green Globe Certification”(09-11-2022)
-
IDEA ta ripiti workshop Time for taxes(09-11-2022)
-
Proyecto di embeyecimento di e anker na Cas Ariba a cuminsa(09-11-2022)
ORANJESTAD – Riba 8 di november 2022 Minister di Turismo y Salud Publico Sr. Dangui Oduber a anuncia e comienso di e proyecto di embeycimento di e anker na Cas Ariba.
-
Cambio den prijs di productonan petrolero 9 di november 2022(08-11-2022)
ORANJESTAD - Minister di Asuntonan Economico, Comunicacion y Desaroyo Sostenibel ta anuncia e prijsnan nobo di benta di combustibel entrante 9 di november 2022:
-
Memorandum of Understanding firma entre Caribe Hulandes, e islanan y Hulanda(08-11-2022)
-
Proyecto “Chasing Health Podcast”(07-11-2022)
-
Prome vuelo electrico historico den Caribe - Inauguracion oficial di e evento “A Flight to the Future” di DCCA(07-11-2022)
-
Interes grandi pa Congreso Consultativo Corporate Governance, un ehempel di democracia mas participativo(07-11-2022)
ORANJESTAD - Riba 3 di november, a inicia e Congreso Consultativo di Corporate Governance unda esnan cu ta labora den e tereno di entidad publico y semi-publico por a participa y contribui den e proceso legislativo riba e concept-Landsverordening y Code Corporate Governance.
-
Conseho di Minster a ricibi tas cu buki den cuadro di festival di buki pa mucha cu ta inicia 4 di November 2022(04-11-2022)
-
Macutu di compras 5 di november 2022(04-11-2022)
ORANJESTAD – Regularmente Departamento di Asunto Economico ta haci un observacion di prijs den diferente supermercado y ta publica esaki den corantnan local.
-
Exprodesk ta invita nos comerciantenan pa participa na ‘Reaching New Frontiers!’(04-11-2022)
ORANJESTAD - Departamento di Asuntonan Economico, Comercio y Industria pa medio di su unidad Exprodesk y Minister di Economia, Comunicacion y Desaroyo Sostenibel, sr. Geoffrey Wever, ta invita tur empresarionan local y (futuro) exportadornan pa participa na ‘Reaching New Frontiers!’riba diabierna 11 november di 9.00 am pa 12.30 pm na Hilton Aruba Caribbean Resort & Casino.
-
Exitoso charla Informativo Directie Ouderenzaken(04-11-2022)
-
Aeropuertonan di DCCA ta presenta prome evento internacional di transporte aereo sostenibel(04-11-2022)
-
Hulpbestuurskantoor San Nicolas ubica temporalmente na MFA Savaneta(03-11-2022)
ORANJESTAD - Desde 31 di october 2022, Hulpbestuurskantoor San Nicolas, cu ta ubica den e edificio di SOGA na San Nicolas, a muda pa Hulpbestuurskantoor Savaneta den MFA Savaneta.
-
Festival di Buki pa Mucha cu hopi evento(03-11-2022)
-
Presentacion di 2 buki di Philip Timothy Arnell tocante historia di famia den Caribe(02-11-2022)
-
Aruba tin un ley cu ta limita uzo di productonan di tabaco(02-11-2022)
-
Aruba ta anfitrion di conferencia tocante preparacion y resiliencia financiero den caso di calamidad pa paisnan den Caribe(02-11-2022)
ORANJESTAD - Aruba ta cede di e conferencia ‘Comprehensive Disaster Risk Management, and Financial Resilience Workshop for Overseas Countries and territories in the Caribbean’ pa Banco Mundial y Union Europeo, tocante con como isla por ta mihor prepara pa tur tipo di disaster natural.
-
Aruba riba lista di WHO como ports autorisa pa otorga Ship Sanitacion Certificate(01-11-2022)
ORANJESTAD – Departamento di Salud Publico ta informa cu World Health Organization (WHO) a pone Aruba riba e lista di wafnan cu ta autorisa pa otorga Ship Sanitacion Certificate.
-
Serlimar SG ta conoce su director nobo(01-11-2022)
-
Vacuna di Influenza (griep) ta disponibel gratis pa tur 60+(01-11-2022)
-
Aruba ta conoce su prome Tech Lab na un scol basico(31-10-2022)
ORANJESTAD – Riba 27 di october 2022, tuma luga inauguracion di e prome Tech Lab na un scol basico, esta na Colegio Sagrado Curason.
-
Forum cu prensa riba tema di landspakket(31-10-2022)
ORANJESTAD- Riba 27di october den sala di prensa di Gobierno di Aruba, a tuma luga un forum pa prensa riba e tema di Landspakket na unda a duna prensa oportunidad di haci pregunta na e profesionalnan cu ta encarga e Landspakket.
-
Mercado di Buki segunda mano biblioteca di 7 pa 11 di november(31-10-2022)
-
Exposicion POP-ART (Past opposite Present) di Elgin Flanegien(28-10-2022)
ORANJESTAD – Na Cas di Cultura por bishita e exposicion POP-ART di e artista local Elgin Flanegien.
-
Prijsnan maximo 29 di october 2022(28-10-2022)
ORANJESTAD – Departamento di Asunto Economico ta informa tocante e prijsnan maximo p’e periodo aki.
-
Macutu di compras 28 di oktober 2022(28-10-2022)
ORANJESTAD – Regularmente Departamento di Asunto Economico ta haci un observacion di prijs den diferente supermercado y ta publica esaki den corantnan local.
-
Start di proyecto Finansas Den Mi Hogar na Paradera(27-10-2022)
ORANJESTAD - Minister di Asuntonan Economico, Comunicacion y Desaroyo Sostenibel, Geoffrey Wever ta anuncia cu e proyecto Finansas den mi Hogar ta bay start na Paradera den luna di november.
-
Prome minister a bishita e 10 scolnan cu mas mucha a participa na e competencia di pintamento pa conscientisacion di ley di cacho(27-10-2022)
-
Constelacion nobo di e Raad van Commissarissen di Setar N.V.(27-10-2022)
-
Gino Vrolijk docente y autor di buki ta participa den Festival di Buki pa Mucha 2022(27-10-2022)
-
Recordatorio oportunidad pa entrega proposicionnan pa Condecoracion Real 2023(24-07-2022)
-
Biblioteca Nacional Aruba ta ofrece Ebooks pa tur!(19-07-2022)
ORANJESTAD - Biblioteca Nacional Aruba ta traha hunto cu Koninklijke Bibliotheek (KB) na Hulanda y un di e servicionan cu por ofrece e comunidad Arubano ta fiamento di Ebooks pa medio di www.onlinebibliotheek.nl.
-
Texto Codigo Civil di Aruba na vigor entrante 1 september 2021(31-08-2021)
ORANJESTAD – Den cuadro di e cambionan di e Codigo Civil di Aruba (AB 1989 no. GT 100) entrante 1 di september 2021, por haya adhunto e texto na vigor:
-
Lista di transaccion Ministerio Publico - Algemene Regeling Bestrijding COVID-19(30-10-2020)
ORANJESTAD – Pa medio di esaki bo persona ta haya e lista di transaccion di e Algemene Regeling Bestrijding COVID-19, cu ta valido desde cu a anuncia esaki pa prome biaha riba 2 di april 2020.
-
LISTA DI TRANSACCION MINISTERIO PUBLICO(14-09-2020)
-
Decisionnan tuma pa Gobierno relaciona cu e crisis di Coronavirus COVID-19(11-06-2020)
Pa e ultimo update tocante coronavirus pandemia, consulta e website www.arubacovid19.org di Departamento di Salud Publico.
ORANJESTAD - Relaciona cu e crisis di Coronavirus COVID-19 Gobierno di Aruba a tuma e siguiente decisionnan:


text:
Miho hinca energia den otro alternativa
E caso den corte contra actual directiva di partido Democracia Real a termina na un manera predicible. E directiva actual a haya rason y e directiva ‘nobo’ proclama na januari no por tuma nan luga. De paso tambe Camara di Comercio a haya rason di a nenga di registra e directiva ‘nobo’ cu tabata desea di substitui e otro y asina crea e posibilidad di bay eleccion e aña aki bao di e nomber ey. Esey a bira imposibel y cu dos dia apenas pa pensa alternativa, dia 22 di juni ta deadline pa confirma participacion den eleccion venidero, e opcionnan no ta hopi. Formalmente tin entendi cu ainda ta posibel pa reactiva e partido Alianza, cu den pasado a opera cu participacion di e mesun persona cu awor tabata desea di lidera e lista di PDR. Nos lo mira, ‘a su debido tempo.’
Basicamente, nos no ta lamenta ni alegra cu loke a sucede den corte den e caso aki, pero ta desea di enfoca riba algun otro aspecto. Presenciando e argumentacion di ambos parti dilanti hues, loke a bin dilanti di e bida interno di e asociacion no ta di gaba. Pregunta di hues pa lista di miembro a duna dos version distinto, aunke mester bisa cu statutonan tabata masha cla riba e asunto di ken ta miembro y ken no. No, e problema cronico cu nos ta mira den e tipo di caso aki ta e cultura interno den cual cumplimento cu regla ta parce practicamente irelevante. Asina a sali na cla cu desde 2009 caba no tabatin un asamblea general di miembro. E impresion cu ta haya ta cu e asociacion, leu di ta un organismo bibo cu ta atrae persona cu ta desea di ta envolvi den e actividadnan di e partido, e ta parce mas bien un formalidad pa cumpli cu ley, y nada mas. Esey ta un problema grave? Pa e partido aki no. Di tur manera nos por supone cu e partido aki no ta bay eleccion y cu e ta bay ‘sosega’ mescos cu varios otro cu ta ainda den e registro oficial di partido politico. Loke nos kier ilustra ta cu e bida organisativo di hopi asociacion (y fundacion) den nos comunidad ta colga hopi na e actividad di solamente un par di persona. Kico ta e problema di esey? Cu como nan ta nan so, ta dicidi y haci sin tene mucho cuenta cu e formalidadnan cu cual mester cumpli.
Y dia cos mester yega asina leu cu mester bay corte, ta resulta den problema. Pero no ta trata solamente di corte, tambe otro formalidad cu mester tramita ta duna problema si cosnan no ta regla manera mester ta. Esey e directiva ‘nobo’ cu kier a inscribi nan mes na Camara di Comercio mester a ripara. Ta facil pa tene un reunion (di cual hues a bisa cu e no tabata legal) y yega na KvK cu e noticia cu tin un directiva nobo. Pero formalidad ta formalidad y mester proba cu a cana e caminda corecto. Y esey no tabata e caso. E sentencia ta mustra cu e directiva ‘nobo’ no a convoca e asamblea general na e manera corecto.
Bo no por supone cu simplemente tur hende cu bo ta kere cu a bay e otro partido nobo, no ta miembro mas. Den corte caba hues a puntra a base di kico e directiva ‘nobo’ a kere cu e ta autorisa pa dicidi riba e lista di miembro y cu e por convoca reunion general ignorando e directiva actual. Realmente e preguntanan skerpi ey di hues tabata casi un anuncio di loke el a pone den su veredicto awor. Bo no por sinta riba stoel di directiva prome cu bo bira directiva na un manera legal. Kico nos por siña di tur esaki? Cu e manera di regla cos, sigur den organisacion chikito, hopi biaha ta demasiado informal. Ta djis un par di hende, anto e tendencia ta bira masha lihe mes di ‘si abo haci esaki, anto ami ta haci esaya.’ Te dia bin problema, nunca a formalisa decisionnan tuma, administracion financiero ta un ‘shambles’ (nos no ta referi na e caso aki), no tin claridad riba miembresia, etc. Y kico lo sucede riba tereno politico? Cu e veredicto aki, caminda a keda liber pa e lider bay den e alternativa nobo pa cual el a scoge, sin mester preocupa pa su partido bieu bao liderazgo di otro persona. Di punto di bista di ‘damage control’, bon trabao.
Pero e ganashi mas grandi ta cu por pone e episodio aki den pasado. Pasobra politica ta keda principalmente e presentacion positivo di plannan pa futuro, y den esey un caso asina ta un gran estorbo. Den e sentido ey, pa ambos banda, e conflicto aki tabata mas cu tur cos un enorme desperdicio di energia, cu por a uza miho.
Si realmente tabata desea di tin un partido politico cu ta mustra radiante y positivo, lo no tabata miho pa a cuminsa algo otro di cuminsamento di aña caba, na luga di bringa pa sapato bieu?


text:
Bo ta cansa y no por cera bo wowonan? No ta existi nada mas dushi cu un anochi di soño profundo, p’esey aki tin 7 TIPS cu por yuda bo pa un descanso optimo.
1
Crea un rutina! Bay drumi y lanta mesun ora tur dia y bo curpa lo custumbra.
2
Cana of landa trinta minuut cada dia. Esaki ta yuda cu bo curpa ta activa y bo ta sinti cu bo ‘merece’ un descanso.
3
Implementa e uzo di azeta esencial pa relaha bo mes. Por haci esaki cu un ‘diffuser’.
4
Purba di evita come sucu seis hora prome cu bo bay drumi, tambe purba di no bebe cafeina of alcohol paso esaki ta acelera bo curason.
5
Come un cuminda ‘light’ anochi, pa bo curpa bay den un soño profundo, bo curpa mester digeri e cuminda prome cu bo bay drumi.
6
Meditacion! No tin un practica mas poderoso pa calma bo mente. Esaki ta yuda bo pa bo no keda anochi lanta pensado riba tur cos cu ta duna bo ansiedad.
7
Pone un video cu tin ‘white noise’ of ‘rain sounds’ prome cu bo bay drumi. Por haya e videonan aki via Youtube. Esaki por wordo haci via bo television, ta pone riba un timer di 30 minuut y laga e video play.


text:
Merca a ricibi autorisacion pa confisca un Airbus A319-100 (Airbus), propiedad di y controla pa oligarca Ruso, Andrei Skoch, kende ta sanciona pa e pais, di acuerdo cu un orden di confiscacion di Corte di Districto Mericano pa Districto Sur di New York, cual a haya cu e avion ta suheto na confiscacion y perdida a base di e causa probable di violacion di e leynan federal Mericano contra labamento di placa.
Esaki segun un comunicado di Departamento di Husticia Mericano.
Segun e orden di confiscacion y e dossier huramenta ayera, dialuna 8 di augustus 2022:
Conforme e Ley di Podernan Economico di Emergencia Internacional (IEEPA na Ingles), e Ley di Emergencia Nacional (NEA), y Ordennan Ehecutivo otorga pa e Presidente di Estadonan Uni, e Oficina pa Control di Activonan Stranhero (OFAC) di Oficina di Departamento di Tesoro a designa Andrei Skoch como un Ciudadano Specialmente Designa (SDN) alrededor di dia 6 di april 2018, āpa motibo di ta un oficial di gobierno di Federacion Rusoā, āun diputado di e Duma Estatal di Federacion Rusoā y pa motibo di su ālasonan pa hopi tempo cu gruponan di crimen organisa Ruso, incluyendo tempo cu a pasa liderando un empresa asinaā.
Despues cu Rusia a invadi Ucrania na 2022, OFAC a emiti sancionnan adicional contra Skoch y su activonan. Riba of alrededor di dia 24 di maart 2022, OFAC a designa Skoch y otro miembronan di e DUMA pa āsostene e esfuersonan di e Kremlin pa viola soberania y integridad teritorial di Ucraniaā. Riba of alrededor di dia 2 di juni 2022, OFAC a identifica e Airbus como propiedad blokea den cual Skoch tabatin un interes.
Registro di Airbus na Aruba
Skoch ta e doƱo beneficiario di e Airbus mediante un serie di empresa ficticio (āshell companiesā) y trustnan mara na su partner romantico. Despues cu OFAC a designa Skoch na of alrededor di april 2018, y continuando te cu of al menos alrededor di 2021, a haci transaccionnan den dollar Mericano pa paga pa e registro di e Airbus na Aruba, y pa premienan di seguro di aviacion pa e Airbus, cual ta un gasto necesario pa opera y mantene e airbus. Ta kere cu actualmente e avion ta na Kazakhstan, segun autoridadnan Mericano.
Ta pensa cu e Airbus (riba potret), di tail number P4-MGU y number di serie 5445 tin un balor di mas di $90 miyon.
Abogado Mericano Williams a elogia e trabao destaca di FBI y Departamento di Comercio Mericano, Bureau di Industria y Seguridad. E Division di Seguridad Nacional y Oficina di Asuntonan Internacional di Departamento di Seguridad Nacional, como tambe e Oficina di Control di Activonan Stranhero di Departamento di Tesoro Mericano a provee asistencia valioso den e investigacion aki.
Abogadonan assistent, Joshua A. Naftalis y Nicholas S. Bradley pa Districto Sur di New York ta a cargo di e investigacion.
E investigacion tabata coordina door di e Task Force KleptoCapture di departamento di Husticia Mericano, un task force interinstitucional pa cumplimento di ley dedica na cumplimento di sancionnan amplio, control di exportacion y medidanan economico cu Merca, hunto cu su partner- y aliadonan stranhero, a impone como respuesta na e invasion militar no provoca di Rusia na Ucrania. Anuncia pa Procurador General dia 2 di maart, y ehecuta pa Oficina di Procurador General interino, e task force ta bay continua probechando tur herment y autoridadnan di e Departamento pa combati intentonan pa evadi of socava e accionnan colectivo tuma pa gobierno Mericano como respuesta na agresion militar Ruso, segun e comunicado ta finalisa.


text:
Oranjestad-E amariyonan di Dakota ta logra e prome trofeo di e temporada di futbol 2014 ora cu den e gran final di Copa Don Elias Mansur 2014 nan ta vence e naranhadanan di Sta Cruz cu e score di 4 – 0. Mester bisa cu e ekipo di Dakota a conoce varios caranan nobo pa loke ta e temporada aki y mester bisa cu e ekipo bou guia di e entrenador nobo David Abdul a duna su fruto den e prome torneo di e pre-temporada di futbol. Mester bisa cu for di siman pasa cu e weganan a inicia, e amariyonan di Dakota Island Best Windows & Doors, Cooper Tires, ATCO Concrete, Kendall, Manpower 4U y El Triunfo den nan prome encuentro a sa na gana for di Brazil Jrs cu e score convincente di 4 – 1.
Sinembargo pa su majan diasabra nan ta ser sorpendi pa e piratanan di Caravel den e tironan di penal despues cu e partido mes a caba den un empate na un gol. Diadomingo Dakota mester a enfrenta e fuerte ekipo di RCA den un wega di Do or Die, aki e muchanan di Dakota hungando un bon futbol ta bin gana for di RCA cu e score minimo di 1 – 0, cu un gol tempran den e partido. Cu e victoria aki Dakota ta termina na di prome lugar den grupo A cu 6 punto y cu un gol averahe positivo di +4.
Den e fin di siman tras di lomba, e Copa Don Elias Mansur 2014 a continua unda cu e ekipo campeon di Boneiro esta Real Rincon tabata di bishita y aki mester a enfrenta e ekipo di Dakota, porcierto Real Rincon tabata e campeonnan di e edicion di Copa Don Elias Mansur 2013. Mester bisa cu e muchanan di Dakota a demostra clase y corahe contra di e campeon boneriano, unda cu alo largo den un wega cu bon nivel di futbol, e ekipo di Dakota ta vence Real Rincon cu e score di 2 – 0. Diasabra Dakota mester a enfrenta e peligroso ekipo di Estrella kende ta sorprende e amariyonan ganando cu e score final di 2 – 1, pero mirando e reglamentonan stipula, e ekipo dirigi pa entrenador David Abdul ta pasa pa e gran final di Copa Don Elias Mansur 2014. Diadomingo den presencia di un publico bastante grandi, un bez mas Dakota ta topa Estrella unda cu e biaha aki si cosnan a bai diferente ora cu Dakota pa medio di golnan anota pa Ezra Bosnie cu dos gol, Dwayne Raven y Tyrone Rafael ta vence Estrella 4 – 0 y titula campeon di e Copa Don Elias Mansur 2014.
E muchanan di Dakota ta logra gana e prome trofeo di aña 2014 y tur cos ta mustra cu e amariyonan ta cla pa e temporada nobo cu ta bai cuminsa dentro di algun siman. E ekipo di Dakota a demostra un bon nivel di futbol durante di e pre-temporada aki y sigur lo sigui lucha pa mantene un bon resultado den e campeonato di futbol Division di Honor cu ta na caminda.
E organisacion di SV Dakota kier a gradici su patrosinadornan ISLAND’S BEST WINDOWS & DOORS, COOPER TIRES, ATCO CONCRETE, KENDALL, MANPOWER 4U y EL TRIUNFO pa e confiansa grandi deposita di nan ekipo e temporada aki. This is only the beginning of a great season!!


text:
09-11-2022
Bo tabata sa ku…kranberi ta tremendo remedi pa ‘’blaasonsteking’’?
Kranberi o tambe yamá ‘’veenbes’’ ta kolo kòrá i tin un forma oval. Antes e tabata krese solamente na e kosta di nòrt Amerika, pero awor aki tambe e ta krese hopi na e isla nan di Wadden, ku ta situa na e laman nòrt. E islanan aki ta hopi serka di e parti Nort di Hulanda, Alemania i wèst di Dinamarka. E kranberinan ta kontené un kantidat haltu di zür organiko.
Den un ambiente zür e bakteria ‘’E-colie’’ ku ta responsabel pa krea ‘’blaasonsteking’’ no ta haña chèns pa pega na e murayanan di e blas ‘’blaaswand’’ i asina por evitá o kombati infekson.Tambe kranberi ta minimalisá e produkshon di amoniak dor di kual e urina ta bai hole menos fuerte. Kombina kranberi ku vitamine c natural por ehèmpel lamunchi ta yuda e blas mas lihe. Acidophilus un probiotika tambe ta un tremendo kombinashon pa tene e bakteria E-coli leu for di drenta e blas.
Ta bon pa bo sa ku…no ta rekomendá pa uza kranberi ora tin piedra na nir dor ku e tin un kantidat haltu di oksalatos.
11-10-2022
Bo tabata sa ku… solo ta redusí strès ?
E lus di mas grandi: solo, ta di gran importansia pa nos salu, e tin masha hopi benefisio pa nos salu fisika i mental. For di su importansia den kresementu di vegetashon te na tene hende kayente. Di tur e benefisionan ku rayo di solo ta trese ku ne, tin un masha konosí kual ta: ku nos kurpa ta produsí vitamina D ora e wòrdu exponé na e rayonan di solo.
Vitamina D ta yuda e kurpa mantene e nivel di kalsium. Ademas vitamina D ta esenshal pa bo sistema imun, pues ta den solo algun minüt (aproksimadamente 15 pa 25 minüt) tur dia ta yuda bo sistema imun pa kombatí malesanan i infekshonan. Eksposishon di solo dimas por guia na kanser di kueru, daño na kueru i wowo. Pues si bo ta un hende ku ta traha hopi pafo ku hopi ekposishon di solo, ta bon pa usa protekshon kontra e rayonan di solo. Otro benefiosnan interesante ta ku e ta mehorá sosiegu dor di regulá e hormon melatonin, redusí strès dor di ta mas aktivo pafo durante di dia, bringa depreshon dor di ‘’boost’’ e hormon seratonin (e hormon seratonin ta yudabu keda kalmo i enfoká). Pues kada oportunidat ku nos haña laga nos disfruta di e bunita regalo di Dios ku ta kompletamente gratis.
Ta bon pa bo sa ku…solo ta di sumo importansia pa bo salu i bienestar, pero evitá di ta muchu hopi den solo sin protekshon.
21-09-2022
Bo tabata sa ku… hasi ehersisio tur dia ta mehorá bo salu selebral?
Ehersisio regular ta un di e kosnan mas importante ku bo por hasi pa bo salu. Ta aktivo fisiko ta mehorá bo salu selebral; bo mente ta funshoná mas lihe i miho. Hasi ehersisio regular tin masha hopi benefisio pa bo kurpa i mente. E ta yuda maneha bo peso, redusí e probabilidat pa haña malesa, fortales’é bo muskulonan i wesunan, baha strès, ansiedat, drumi bon anochi i ta yuda bo abilidat pa bo hasi bo aktividatnan di dia.
Hasi ehersisio por lo menos 30 minüt pa dia, 5 dia den un siman ta e kantidat moderá pa un hende yuda tene su kurpa den bon kondishon. Algun maneranan pa hasi ku ta kima hopi kaloria ta landa, kana, kore, i ehersisio ku ta stimula forsa (krachttraining). Naturalmente tin ku skohe un manera pa hasi ehersisio ku ta kuadra ku e persona su kurpa i deseo.
Ta bon pa bo sa ku…ta solamente 30 minüt den e 24 ora di dia ku ta yuda bo salu fisiko i mental.
17-07-2022
Bo tabata sa ku…te di kamomil tin nutrientenan preventivo pa diferente sorto di malesa?
Kamomil ta un yerba uniko, bunita i util. Tin dos diferente sorto di kamomil, un romano i e otro aleman. Tur dos ta di origin oropeo i tin kualidat nan medisinal. E mata kamomil ta krese hopi lihe i dentro di 10 siman nan ta floria kompletamente. Flornan di kamomil ta wòrdu seká i produsí komo te ya pa hopi anja kaba.
E ta wòrdu uzá pa trata i restorá problemnan di salu, manera dolo di menstruashon. Kamomil ta yuda redusí dolo mens-trual. E ta yuda baha suku haltu den sanger. Tambe e ta baha o prevení osteoporosis, esta ku bo wesunan ta pèrde densidat. E ta masha bon pa relahá i drumi bon. Asina por sigui menshoná hopi mas. Bebe un pa dos kòpi di te kamomil por trese kambionan faborabel pa bo salu.
Ta bon pa bo sa ku… hasi uzo den ekseso di e flornan seku di kamomil tin su peliger nan kune. Un dosis abou ta rekomendabel.
23-06-2022
Bo tabata sa ku…‘’kardemom’’ ta un kondimento ku ta duna sabor na kuminda i tambe tin hopi benefision pa bo salu?
‘’’Kardemom’’ ta un kondimento ku a wòrdu studia dor di hopi investogadornan. Manera peper, kanel, klabu i kurkuma e ta wòrdu uzá pa duna kuminda dushi sabor. E ta prosidente di e simia di yerba ku ta pertenesé na e famia di gèmber. Hende ta konsumi ‘’kardemom’’ komo te (por ehèmpel te di Chai ‘’tea Chai’’), komo simia, den kuminda, i den pasaboka (p.e. tèrt).
Algun kondishonan ku investigashonan a konklui ta ku ‘’kardemom’’ ta bon pa ora hende tin konstipashon, diarea, sakamentu, dolo di kabes, epilepsia, problemanan ku digestion, problemanan kardiovaskular, èts. E benefisionan kurativo di ‘’kardemom’’ ta bini prinsipalmente di un kombi-nashon di zeta ku tin den e simia di ‘’kardemom’’. Pues ‘’kardemom’’ tin nutrientenan esensial ku ta benefisia e kurpa humano.
Ta bon pa bo sa ku…kome dos pa très simia di ‘’kardemom’’ pa dia ta yuda pa tin bon aliento enbes di kome bals.
15-05-2022
Bo tabata sa ku…peterseli ta un di e bèrduranan haltu den vitamina K?
Vitamina K ta yuda krea varios proteina ku ta nesesario pa sanger sera bira diki i no ta hopi awa. Posiblemente e ta bon pa forma wesunan. Vitamina K ta konsistí den K1 ku ta wòrdu haña den bèrdura blachi bèrde i K2 esaki bo kurpa mes esta e bakterianan den bo tripa (diki) ta produsi vitamina K2. Dor ku vitamina K no ta pasa dor di plasenta pa e beibi, e beibi no tin sufisiente vitamin K i pesei na su nasementu e tin ku kuminsa tuma vitamin K pa un temporada di mas o menos 3 luna si e yu ta haña lechi pechu.
Vitamine K ta bin hopi den bèrdura blachi bèrde manera peterselie, kolo bèrde i spinashi. Tambe e sa bin den otro tipo di bèrduranan, fruta, lechi, webu i grano. Personan ku ta tumando antibiotika pa un temporada largu por haña defisiensia di vitamina K dor ku antibiotika por destrui e bakterianan den tripa ku netamente ta produsi vitamina K2.
Ta bon pa bo sa ku…kandidat adekua diario ta 120 mcg pa hende hòmber i 90 mcg pa hende muhe (si bo ta bou di medikamentu konsulta ku bo dòkter pa e kandidat adekua).


text:
Diamars merdia, lider di fraccion di partido MAS, drs. Marisol Lopez-Tromp a duna declaracion tocante e comportacion di minister y parlamentario di coalicion durante siman y e siman aki. Lopez-Tromp a lamenta di constata cu e prioridad di e mandatario y representantenan di pueblo ta robes, mientras cu el a pidi tur minister duna cuenta di e contractnan di personal cu nan tin bou di nan cartera.
E parlamentario di MAS a cuminsa na reitera cu tur dia tabata presente haciendo su trabou den parlamento. A splica cu unda cu bo ta den e edificio, bo por scucha y sigui e reunion door di e sistema di zonido. “Te hasta den WC bo por sigui e reunion.” El a comenta den reaccion na e ponencia di coalicion cu oposicion no a presenta na trabou henter siman pasa.
Lopez-Tromp: “E ta varia di insulto riba entre otro, famia, mentira, cosnan riba cada un di nos, insinuacion, incluso di minister president. Un nivel nul komma nul, di beerput caminda ta lansa acusacion riba kico cada ken a firma pa come comosifuera esey ta nos prioridad aki den Parlamento.” E paralmentario a sigui indica cu e motibo real di e argumento di cuminda ta simplemente pa kita atencion di trata e topiconan cu berdaderamente tin cu trata.
Pa un relato mas amplio, lesa TREMPAN.


text:
Investigashon di palu genealógiko
E investigashon
Bo ta buskando informashon di personanan ku ántes a biba na Boneiru? Registro Sivil tin arkivo ku informashon ku bo por pidi.
Arkivo
Den e arkivo tin e siguiente fuentenan pa informashon di persona:
· Registro sivil: aktanan di nasement, kasamentu i fayesimentu for di 1811. Pa motibunan di privasidat ta te despues di un sierto periodo ta hasi e aktanan aki públiko: akta di fayesimentu despues di 50 aña, akta di matrimonio despues di 75 aña i akta di nasementu te despues di 100 aña.
· Registro di poblashon: entre otro karchi di famia (periodo 1850 – 1997)
Gastu
Pa hasi petishon pa un investigashon di palu genealógiko (stamboom) mester paga un suma di garantia di $ 50,00.